H απάτη της δήθεν "ελληνικής εξόδου στις αγορές"\nΜπορεί η κυβερνητική "πλύση εγκεφάλου" μέσω των ραδιοτηλεοπτικών φερεφώνων να κρατεί καλά και να προσπαθούν να μας πείσουν ότι "Ο ήλιος βγαίνει από την δύση" ήτοι "Η Ελλάδα βγαίνει ξανά στις αγορές", αλλά η το ψέμα και η απάτη έχουν πολύ κοντά πόδια: "Η κατάσταση εκκίνησης της Ελλάδας είναι σε χειρότερο σημείο απ'ότι το 2010" γράφει το Spiegel σε ένα άρθρο του που έχει τίτλο "Η αμφίβολη θαυματουργή θεραπεία της Ελλάδας".\nΚαι σημειώνει ότι αυτή η δήθεν έξοδος στις αγορές "Δεν είναι τίποτα άλλο από μια περιορισμένη δανειοληπτική κίνηση με γερμανική εγγγύηση (!) η οποία έχει να δώσει και πολύ καλό εποτόκιο"!\nΚι αυτό γιατί η καγκελάριος Μέρκελ υποσχέθηκε, μετά το κούρεμα του 2012, ότι "Οι ιδιώτες επενδυτές δεν πρόκειται να ξαναπληρώσουν για την Ελλάδα". Άρα πρώτον "κούρεμα" χρέους, τέλος! Δεύτερον είναι γελοίο το ποσό που ζητείται, ακόμα και χωρίς την γερμανική εγγύηση.\nΠρακτικά η "έξοδος στις αγορές" είναι ένα απλό πυροτχένημα αφού ποιος τρελός θα μπορούσε να δανείσει μία χώρα με χρέος κάπου στο 175% του ΑΕΠ της, η οποία μόλις πριν δύο χρόνια είχε ρίξει "κανόνι", ελέως ΠΑΣΟΚ και με την υπογραφή του τότε ΥΠΟΙΚ Ε.Βενιζέλου, σε χιλιάδες επενδυτές ανά τον πλανήτη;\nΜια ωραία προκελογική κομπίνα είναι να για ισχυρίζονται τα φιλοκυβερνητικά ΜΜΕ ότι η Ελλάδα βγαίνει στις αγορές.\nΠρακτικά πρόκειται για έναν βραχυπρόθεσμο δανεισμό μικρού ποσού με συγκεκριμένους όρους και προϋποθέσεις με την εγγύηση του γερμανικού δημοσίου από το οποίο φυσικά κάποιοι θα θησαυρίσουν, τόσο σε Ελλάδα όσο και σε ΗΠΑ και Γερμανία. Aυτή είναι η περίφημη "'έξοδος στην αγορές" την οποία κούει το IIF (ο παγκόσμιος σύνδεσμος χρηματοπιστωτικών οίκων) και ... γελάει!\nΤέτοια έξοδο στις αγορές ουδέποτε στερήθηκε η Ελλάδα. Ακόμα και τις πιο δύσκολες ώρες του 2011 θα μπορούσε να δανειστεί με επιτόκιο κάπου στο 10%!\nΗ βραχυπρόθεσμη δανειοληψία μικρών ποσών με επιτόκια τετραπλάσια (+...) δεν είναι έξοδος στην αγορές.Έξοδος στις αγορές μπορεί να γίνει μόνο αν το χρέος μειωθεί κάτω από το 120% του ΑΕΠ και η Ελλάδα αποκτήσει σταθερούς ρυθμούς ανάπτυξης μεσοσταθμικά άνω του 3,5% κατ'έτος για μία πενταετία.\nΤώρα πρόκειται περί μιας απάτης για τις προεκλογικές ανάγκες της κυβέρνησης, την οποία θα πληρώσουν ... μαντέψτε ποιοι: Εμείς!\nΛΟΓΟΚΡΙΣΙΑ - Η ΕΛΛΑΔΑ ΚΑΙ ΠΑΛΙ ΣΤΟΝ ΓΥΨΟ\nΓΣΕΕ: Κάλεσμα για συμμετοχή στην αυριανή απεργία\n«H κατάργηση του συνόλου των αντεργατικών μνημονιακών διατάξεων που οδήγησαν στον στραγγαλισμό κάθε εργασιακού δικαιώματος αλλά και των αυταρχικών κυβερνητικών συμπεριφορών, αποτελούν το βασικό στόχο και το διεκδικητικό πλαίσιο της 24ωρης Γενικής Απεργίας που πραγματοποιούν ΓΣΕΕ και ΑΔΕΔΥ αύριο Τετάρτη 9 Απριλίου» αναφέρει η ΓΣΕΕ σε ανακοίνωσή της.\n«Απεργούμε και αγωνιζόμαστε για να μπει οριστικό τέλος στις πολιτικές λιτότητας και φτωχοποίησης της κοινωνίας, για να σταματήσουν να φορτώνουν τα βάρη της κρίσης στα μόνιμα και νόμιμα υποζύγια τους εργαζόμενους, τους συνταξιούχους και τους άνεργους.\nΌλοι μαζί σ έναν κοινό αγώνα ώστε να ισχυροποιηθεί η δύναμή μας, ώστε να επιβάλλουμε πολιτικές προς όφελος του λαού και της χώρας», καταλήγει η ανακοίνωση.\nΟ Εθνικός Ύμνος της Ελλάδας, είναι ο μοναδικός στην Γη που υμνεί την πανανθρώπινη αξία της Ελευθερίας. Γι’ αυτό και ο Ελληνισμός απετέλεσε παγκόσμια υπερχρονική αυταξία, φάρο αγώνα για το δίκαιο. Πηγή έμπνευσης μάχης των γηγενών, από την Αφρική μέχρι την Ιαπωνία.\nΕΛΠΕ: Υποψήφια για αποχώρηση από MSCI η μετοχή της εταιρείας\nΚέρδη για την Ελλάδα αλλά απώλειες για την μετοχή των Ελληνικών Πετρελαίων περιμένει η HSBC από την τακτική αναθεώρηση του MSCI τον προσεχή Μάιο.\nΗ χρηματιστηριακή σε έκθεσή της εκτιμά ότι χάρη στην αύξηση του free float των Alpha Bank και Πειραιώς μετά τις επιτυχείς αυξήσεις κεφαλαίου θα υπάρξουν εισροές 200 εκατ. δολαρίων στους δύο τίτλους.\nΤαυτόχρονα όμως βλέπει ως πιθανό το ενδεχόμενο να βγει κατά την τακτική αναθεώρηση της 14ης Μαίου από τον δείκτη MSCI Emerging ο τίτλος των Ελληνικών Πετρελαίων χωρίς να υπάρξει αντικατάστασή του, αλλά με αύξηση της στάθμισης των υπολοίπων ελληνικών μετοχών.\nΑν συμβεί αυτό η HSBC προβλέπει πωλήσεις περίπου 3,8 εκατ. μετοχών ΕΛΠΕ από επενδυτικά κεφάλαια που ακολουθούν τους δείκτες και ως εκ τούτου εκροές περίπου 37 εκατ. δολαρίων.\nΗ Τουρκία γίνεται μεγάλος ενεργειακός παίκτης – Πόσο απειλείται η Ελλάδα και ο TAP\nΈνας αγωγός φυσικού αερίου μπορεί να αποτελέσει το μέσο για να αποκτήσει λόγο η Τουρκία στην Ευρώπη, αλλά να την ενισχύει οικονομικά και πολιτικά. Ο αγωγός Trans Anatolian Natural Gas Pipeline θα μετατρέψει τη χώρα σε ενεργειακό κόμβο στην περιοχή, που θα μεταφέρει στην Ευρώπη ακόμη και το φυσικό αέριο της Ανατολικής Μεσογείου. Ο TANAP έχει προγραμματιστεί να μεταφέρει 16 δισ. κυβικά μέτρα αερίου από το Shah Deniz II στην Κασπία Θάλασσα, ένα από τα μεγαλύτερα κοιτάσματα φυσικού αερίου στον κόσμο.\nΜόνον το τουρκικό τμήμα του TANAP, είναι περί τα 1.800 χλμ. και θα χρειαστούν 2 εκατ. τόνοι χαλυβδοσωλήνων. Το συνολικό πόσο επένδυσης που θα δαπανηθεί για τον TANAP υπολογίζεται στα 45 δισ. δολ., με τα σχεδόν 30 δισ. να αφορούν αποκλειστικά το κομμάτι των παραγωγής και κατασκευή του. Τα έργα αναμένεται να ξεκινήσουν το 2015, ενώ συνολικά θα δημιουργηθούν 5.000 νέες θέσεις εργασίας σε 21 επαρχίες της χώρας, απ’ όπου θα περάσει ο αγωγός που θα μεταφέρει αζέρικο φυσικό αέριο στην Ευρώπη. Παράλληλα, θα τονωθεί ο τομέας της τουρκικής χαλυβουργίας, καθώς αρκετοί είναι οι εγχώριοι κατασκευαστές που προκρίθηκαν να συμμετάσχουν στο έργο.\nΣύμφωνα με την τουρκική κυβέρνηση οι τοπικοί κατασκευαστές χαλυβδοσωλήνων, που αγωνίζονται στις δύσκολες συνθήκες στις αγορές του εξωτερικού, έχουν εναποθέσει τις ελπίδες τους στο εν λόγω έργο. Σημειωτέον 6 από τους 18 προμηθευτές σωλήνων είναι Τούρκοι.\nΗ Τουρκία, επομένως, θα μετατραπεί σε μεγάλος ενεργειακός παίκτης. Με μια ετήσια ζήτηση για φυσικό αέριο της τάξης των 600 δισεκατομμυρίων κυβικών μέτρων, η Ευρώπη έχει έλλειμμα φυσικού αερίου που ανέρχεται σε 100 δισεκατομμύρια κυβικά μέτρα κάθε χρόνο. Επίσης, η ζήτηση φυσικού αερίου στην Τουρκία θα αυξηθεί κατά 60 τοις εκατόν κατά τα επόμενα 29 χρόνια και ότι με τον TANAP, το Αζερμπαϊτζάν έχει ως στόχο να βοηθήσει την Τουρκία να γίνει ο ενεργειακός κόμβος στην περιοχή και ως ο φθηνότερος και στρατηγικότερος προμηθευτής φυσικού αερίου της Τουρκίας.\nΟ Θάνος Τριανταφύλλου, πολιτικός επιστήμονας, αναφέρει ότι “στο περίφημο βιβλίο για το Στρατηγικό Βάθος ο αρχιτέκτονας της Εξωτερικής Πολιτικής κ. Αχμετ Νταβούτογλου, είχε προτάξει τη σημασία της Τουρκίας ως βασικού ενεργειακού παίκτη στη Μεσόγειο” και προσθέτει ότι “η αλήθεια είναι πως η προσπάθεια του μεγάλου ασθενή να οικοδομήσει μια Ενεργειακή γέφυρα μεταξύ Ευρώπης και Ασίας δεν έχει σταματήσει. Για αυτό δεν χάνουν την ευκαιρία να ανακοινώσουν μετά βαιων και κλάδων κάθε έμμεση ή άμεση εμπλοκή τους στον ενεργειακό χάρτη. Η ενέργεια αποτελούσε και αποτελεί μια από τις βασικές συντεταγμένες ισχύος στον κώδικα των Διεθνών Σχέσεων. Παρόλα αυτά και επειδή κανείς δε λογαριάζει χωρίς τον ξενοδόχο, απομένει να τοποθετηθούν οι εταιρείες, για το αν και κατά ποσόν συμφέρει οικονομικά, η συγκεκριμένη λύση”.\nΌπως υπογραμμίζει ο κ. Τριανταφύλλου, Τούρκοι αναλυτές επισημαίνουν πως η ενέργεια είναι παράγοντας σταθερότητας στην περιοχή.\n“Σε κάθε περίπτωση, το αν η Τουρκία, θα μετεξελιχθεί σε playmaker του ενεργειακού παιχνιδιού, μοιάζει με την ίδια τη δομή της Τουρκικής γλώσσας: το ρήμα είναι στο τέλος πάντα, όποτε πρέπει να περιμένουμε για να δούμε τι θα συμβεί”, καταλήγει.\nΟ Δρ.Κωνσταντίνος Φίλης, Διευθυντής Ερευνών του Ινστιτούτου Διεθνών Σχέσεων, Πάντειο Πανεπιστήμιο μιλώντας στο newmoney.gr εξηγεί τη σημασία του αγωγού για την Ευρώπη, πόσο απειλεί την Ελλάδα, αλλά και την ισχύ του TAP.\nΣύμφωνα με τον κ. Φίλη, ο αγωγός Trans Anatolian Natural Gas Pipeline αποτελεί το σημαντικότερο ενεργειακό δίκτυο εντός της γείτονος. Η σημασία του έγκειται στο ότι θα διατρέχει και επακόλουθα θα διασυνδέει την ανατολική με τη δυτική Τουρκία. “Ενώ οι υφιστάμενοι αγωγοί δεν συνδέονται μεταξύ τους, με αποτέλεσμα η χώρα να είναι χωρισμένη σε τέσσερις περιοχές. Αυτό έχει ως επακόλουθο να αγοράζει ακριβά φυσικό αέριο από την Ρωσία και το Ιράν και να μην μπορεί να το παροχετεύσει αναλογικά. Ο TANAP έρχεται να λύσει εν μέρει αυτό το πρόβλημα, μεταφέροντας αζέρικο αέριο μέσω ενός οριζόντιου άξονα”, τονίζει ο κ. Φίλης και υπογραμμίζει ότι “αποκτά μεγαλύτερη αξία για την Άγκυρα το γεγονός ότι μέρος της συμφωνίας προβλέπει την παρακράτηση περί 8 δις κ.μ. για την εγχώρια αγορά, από τα 20 δις κμ που θα μεταφέρονται μέσω Τουρκιας μετά το 2020-2022”.\nΩστόσο, ο κ. Φίλης ξεκαθρίζει ότι δεν απειλεί τον TAP, αλλά αντιθέτως συμβάλλει στην ομαλή λειτουργία του, καθότι μεταφέρει το αζέρικο αέριο μέχρι τα ελληνοτουρκικά σύνορα. “Το κυριότερο, όμως, είναι ότι η αζέρικη πλευρά κατέχει πλέον του 80% των μετοχών του TANAP, ώστε να διασφαλίσει την αδιάλειπτη ροή ενέργειας προς την ευρωπαϊκή αγορά και να μην έχει τη δυνατότητα η Τουρκία να πλήξει το έργο”, επισημαίνει.\nΕξάλλου, όπως τονίζει ο Διευθυντής Ερευνών του Ινστιτούτου Διεθνών Σχέσεων στο Πάντειο Πανεπιστήμιο, ο TAP τοποθετεί την Ελλάδα στον ενεργειακό χάρτη, μετά από προσπάθειες μιας και πλέον δεκαετίας. “Μας επαναφέρει στο κέντρο λήψης των ευρωπαϊκών αποφάσεων γύρω απο θέματα ενέργειας, ενώ η σύνδεση του με τον ελληνοβουλγαρικό αγωγό (IGB) δίνει τη δυνατότητα στη χώρα μας να διευρύνει τις επιλογές του TAP, κατευθύνοντας κάποιες ποσότητες προς την Βουλγαρία αλλά ενδεχομένως και την Ουγγαρία”, υπογραμμίζει και προσθέτει ότι “στο εσωτερικό πρόκειται για μια σημαντική ξένη επένδυση (σε μια συγκυρία που επιζητούμε εκδήλωση εμπιστοσύνης στην ελληνική οικονομία), που θα φέρει θέσεις εργασίας και θα δημιουργήσει μια κινητικότητα στις τοπικές οικονομίες περιοχών της Βορείου Ελλάδας που πλήττονται από την οικονομική κρίση”.\n“Πρέπει, ωστόσο, η Κοινοπραξία να διαβουλευτεί σοβαρά και με σύνεση με όλους τους εμπλεκόμενους φορείς ώστε, προβαίνοντας στις αναγκαίες διορθώσεις (π.χ. χάραξη), να εξασφαλίσει τη μεγαλύτερη δυνατή συναίνεση. Σε διαφορετική περίπτωση πιθανόν να προκύψουν ζημιογόνες για το έργο καθυστερήσεις”, καταλήγει ο κ. Φίλης.\nΘα πληρώνουμε φόρο... πριν καν πληρωθούμε\nΤην «εφορία του μέλλοντος» περιγράφει ο γενικός γραμματέας Δημοσίων Εσόδων, Χάρης Θεοχάρης, δηλώνοντας ότι οι φορολογικές δηλώσεις θα είναι πλήρως προσυμπληρωμένες και ότι οι εργοδότες και τα ασφαλιστικά ταμεία θα παρακρατούν το ένα δωδέκατο του φόρου, κάθε μήνα, ώστε ο φορολογούμενος να μην χρειάζεται να καταβάλει επιπλέον ποσά με την εκκαθάριση της δήλωσης.\n«Η Εφορία του μέλλοντος θα πρέπει να επικεντρωθεί λιγότερο στην εξυπηρέτηση -όλα θα πρέπει να γίνονται ηλεκτρονικά και εξ αποστάσεως- και περισσότερο στον έλεγχο» δηλώνει σε συνέντευξή του στα «Νέα». «Στόχος μας είναι να μην χρειάζεται κανένας φορολογούμενος να πάει στην Εφορία αλλά μόνο αν η Εφορία τον ζητήσει».\nΔύο στρατηγικούς στόχους θέτει ο κ. Θεοχάρης, όπως αναφέρει: «Να έχουμε ιδανικά πλήρη προσυμπλήρωση των δηλώσεων και να μην γίνεται καν πληρωμή. Δηλαδή η προσυμπλήρωση να είναι σωστή και να μην χρειάζεται καμία διόρθωση και ο φόρος ο οποίος έχει παρακρατηθεί να είναι αυτός που αναλογείς το συνολικό εισόδημα χωρίς να χρειάζεται να γίνει καμία επιπλέον πληρωμή. Η υποβολή της δήλωσης να είναι τυπική διαδικασία».\nΤο μοντέλο αυτό προβλέπει ο εργοδότης, κατόπιν οδηγιών της φορολογικής Διοίκησης, ενημερώνεται για τη συνολική παρακράτηση φόρου που πρέπει να κάνει κάθε μήνα για τα συνολικά εισοδήματα, χωρίς να γνωρίζει βεβαίως το ύψος των εισοδημάτων ή την προέλευσή τους.\nΌπως σημειώνει το μοντέλο προβλέπει ότι αν στα ετήσια εισοδήματα κάποιου αντιστοιχεί φόρος 1.200 ευρώ το χρόνο, τότε ο εργοδότης θα παρακρατά 100 ευρώ το μήνα και όταν υποβληθεί η δήλωση δεν θα υπάρχει υποχρέωση για πληρωμή φόρου. Η παρακράτηση θα είναι ατομική για τον καθε ένα.\nΑΝΑΚΟΙΝΩΣΗ ΤΗΣ ΠΕΠΕΚΟ\nΗ ΠΕΠΕΚΟ συμμετέχει στην 24ωρη πανελλαδική πανεργατική απεργία της Τετάρτης 9 Απριλίου 2014.\nΔεν πάει άλλο. Οι μισθοί των 586 και 511 ευρώ έγιναν μόνιμη πραγματικότητα μέσω της πρόσφατης Εθνικής Γενικής Συλλογικής Σύμβασης Εργασίας.\nΟι εργοδότες αρνούνται να υπογράψουν Κλαδικές Συμβάσεις και η Κυβέρνηση τους υποβοηθά με την κατάργηση της υποχρεωτικότητας και επεκτασιμότητας των Συλλογικών Συμβάσεων Εργασίας.\nΤα κακοπληρωμένα προγράμματα ανακύκλωσης της ανεργίας, υποκαθιστούν εργαζομένους με δικαιώματα και συμβάσεις, σκάβουν τα θεμέλια της κοινωνικής ασφάλισης και πιέζουν ακόμα περισσότερο τους μισθούς προς τα κάτω.\nΗ περαιτέρω μείωση των εργοδοτικών ασφαλιστικών εισφορών, οδηγεί με μαθηματική ακρίβεια σε νέο γύρο κουρέματος των συντάξεων και αύξησης των ηλικιακών ορίων. Παράλληλα, προωθείται το σχέδιο της ΕΕ για «άνοιγμα της αγοράς συνταξιοδοτικών προϊόντων» σε ιδιωτικές εταιρείες, καθώς πλέον οι κύριες και επικουρικές συντάξεις δεν θα μπορούν να εξασφαλίσουν την επιβίωση για μεγάλο μέρος των ασφαλισμένων.\nΣτα πλαίσια αυτά και εντός του πρόσφατου «Πολυνομοσχεδίου», η συγκυβέρνηση κατάργησε και τη βασική πηγή χρηματοδότησης του ΕΤΕΑΠΕΠ (αυτό που ξέραμε ως «1/1000»), υπηρετώντας τις επιθυμίες των εργοδοτών του κλάδου.\nΚαι η γενικευμένη επίθεση στα εργασιακά δικαιώματα, δεν έχει τέλος, καθώς τα ΜΜΕ «καλλιεργούν» ήδη την κοινή γνώμη για περιορισμό της ελεύθερης συνδικαλιστικής δράσης και του δικαιώματος της απεργίας, για νομιμοποίηση του lock out (ανταπεργία) των εργοδοτών.\nΔεν υπάρχουν περιθώρια για αναμονή και αδράνεια. Μόνο ο αγώνας των εργαζομένων μπορεί να βάλει τέλος στον κατήφορο. Κανένας εργοδότης δεν θα χαρίσει τίποτα.\nΚΑΙ ΣΤΑ ΚΑΤΑ ΤΟΠΟΥΣ ΣΥΛΛΑΛΛΗΤΗΡΙΑ ΣΕ ΟΛΗ ΤΗ ΧΩΡΑ\nANAKOIΝΩΣΗ ΤΟΥ ΑΓΩΝΙΣΤΙΚΟΥ ΜΕΤΩΠΟΥ ΕΡΓΑΖΟΜΕΝΩΝ ΣΤΑ ΕΛΠΕ\nΤο ΑΓΩΝΙΣΤΙΚΟ ΜΕΤΩΠΟ χαιρετίζει τους συναδέλφους που είπαν ΟΧΙ στις μειώσεις και αντισταθήκανε στους εκβιασμούς, τα διλλήματα της εταιρείας, των παρατάξεων ΕΝΙΑΙΑΣ και ΕΛΚΕ.\nΟι μόνοι που τρίβουν τα χέρια τους με την υπογραφή της ΣΣΕ είναι οι μεγαλομέτοχοι των ΕΛΠΕ, αφού από την συμφωνία της και μόνο, σε αυτούς τους «δύσκολους καιρούς» θα έχουν όπως είχαν και το 2011-2013 κέρδος, μειώνοντας το μισθολογικό «κόστος».\nΗ πλειοψηφία του σωματείου, έρχεται σε συμφωνία με την εταιρεία και προσπαθεί να μας πείσει πως για να πάρουμε χρονοεπίδομα στις μέρες μας πρέπει να «πιάσουμε» τους στόχους των EBITDA, να δεχτούμε ότι οι απεργίες που αποφασίζουν οι εργαζόμενοι «δεν είναι αυτοσκοπός, ούτε εύκολα παιχνίδια» και ότι ξεκομμένοι από το υπόλοιπο εργατικό κίνημα θα σώσουμε μόνοι μας το τομάρι μας.\nΜε την υπογραφή της σύμβασης η πλειοψηφία στο ΠΣΕΕΠ, έχει συμφωνήσει κρυφά ή φανερά, επίσημα ή ανεπίσημα «εργασιακή ειρήνη» για ότι και εάν συμβεί από εδώ και πέρα.\nΑπό την πρώτη κιόλας στιγμή έδειξαν δείγματα:\n· Συμφωνώντας για τις αποχωρήσεις χωρίς αντικατάσταση, «δίνοντας» επί της ουσίας τα οργανογράμματα των ΒΕΑ, αποδεχόμενοι το «διευθυντικό δικαίωμα».\n· Υπονομεύοντας την πανελλαδική Απεργία στις 9/4 και προκηρύσσοντας 4ωρη στάση εργασίας, καθώς πρέπει να δουλέψουν οι εργολάβοι στις ΒΕΕ και να μην καθυστερεί το shutdown.\nΗ στάση αυτή της πλειοψηφίας και αυτών των δυνάμεων που συμμετέχουν μέσα στο προεδρείο δεν είναι κάτι που πρέπει να ξαφνιάζει τους εργαζόμενους. Αυτός ήταν ο ρόλος του εργοδοτικού και κυβερνητικού συνδικαλισμού όλα αυτά τα χρόνια, αυτός εξακολουθεί να είναι και σήμερα.\nΕίναι η ίδια στάση που κρατάνε οι ίδιες δυνάμεις και στη ΓΣΕΕ, όπου σε συνεργασία με τον ΣΕΒ συμφώνησαν να παρέμβουν από κοινού για την «οικονομική και κοινωνική ανασυγκρότηση της Ελλάδας».\nΔηλαδή, με λίγα λόγια, συμφώνησαν όλοι μαζί στην ανάκαμψη της καπιταλιστικής οικονομίας με στήριξη των εργοδοτών μέχρι το 2020, να δοθεί ζεστό χρήμα στους επιχειρηματίες και να προετοιμαστεί το νέο καθεστώς των εργασιακών σχέσεων, το τσάκισμα των εργαζομένων.\nΕνισχύουν έτσι τα άθλια προγράμματα ανακύκλωσης της ανεργίας, ιδιαίτερα για τους νέους, που θα φουσκώσουν τα πορτοφόλια των βιομηχάνων και θα υπονομεύσουν τις συλλογικές συμβάσεις και τα δικαιώματα των εργαζομένων.\nΣυμφώνησαν στο πάγωμα του κατώτερου μισθού στα άθλια επίπεδα των 586 ευρώ και 511 για τους νέους με ότι αυτό συνεπάγεται για μια σειρά επιδόματα, επικαλούμενοι την νομοθετική απαγόρευση η οποία ήταν απαίτηση του ΣΕΒ. Τέλος, συμφώνησαν ο κοινωνικός διάλογος που δίνει τέτοιες συμφωνίες να επεκταθεί και στους κλάδους.\nΟι δυνάμεις του ΣΥΡΙΖΑ στη ΓΣΕΕ, αναβαπτίστηκαν από Αυτόνομη Παρέμβαση σε ΜΕΤΑ (Μαχητική Εργατοϋπαλληλική Ταξική Ανατροπή) για να χωρέσουν όσους συνδικαλιστές μεταπηδούν από την ΠΑΣΚΕ. Στην πρώτη τους ανακοίνωση έκαναν αντί-ΠΑΜΕ επίθεση λέγοντας ότι το ΠΑΜΕ «βάζει πλάτες στην ηγεσία της ΓΣΕΕ».\nΤαυτόχρονα, στην διοίκηση του ΠΣΕΕΠ συμφωνούν να μετατραπεί η 24ωρη απεργία σε 4ωρη στάση εργασίας.\nΟι δυνάμεις αυτές υπονομεύουν την απεργία και κάθε εργατική κινητοποίηση. Δε θέλουν και δεν μπορούν να οργανώσουν την αντίσταση των εργαζομένων. Το έδειξαν και με τις πρόσφατες ενέργειές τους για την υπογραφή ΣΣΕ.\nΤο ΑΓΩΝΙΣΤΙΚΟ ΜΕΤΩΠΟ καλεί όλους τους εργαζόμενους στα ΕΛΠΕ να βγάλουν συμπεράσματα από την στάση όλων αυτών των δυνάμεων. Προκύπτει επιτακτική ανάγκη να απαλλάξουμε τα συνδικάτα από τέτοιες ηγεσίες.\nΠάρτε μέρος μαζικά στην απεργία στις 9 Απρίλη και στις συγκεντρώσεις του ΠΑΜΕ απαντώντας έμπρακτα στους εργοδότες αλλά και στην ηγεσία της ΓΣΕΕ που έσπευσαν να υπογράψουν την αθλιότητα με τον ΣΕΒ, που υπονομεύουν την απεργία με κάθε τρόπο.\nΔΙΑΔΗΛΩΝΟΥΜΕ ΜΕ ΤΟ Π.Α.ΜΕ.\nΣΤΗΝ ΑΘΗΝΑ ΣΤΙΣ 10:00 π.μ., ΟΜΟΝΟΙΑ\nΠΡΟΣΥΓΚΕΝΤΡΩΣΗ ΤΟΥ ΚΛΑΔΙΚΟΥ ΣΥΝΔΙΚΑΤΟΥ ΕΝΕΡΓΕΙΑΣ\n9:30 π.μ., ΠΛ. ΒΑΘΗΣ\nΣΤΗ ΘΕΣΣΑΛΟΝΙΚΗ ΣΤΙΣ 10:30 π.μ., ΑΓΑΛΜΑ ΒΕΝΙΖΕΛΟΥ\nΤο Σωματείο ΠΣΕΕΚ συμμετέχει στην 24ωρη Πανελλαδική Πανεργατική Απεργία της Τετάρτης 9 Απριλίου 2014.\n· Κοινωνική Ασφάλιση. Όχι στην κατάργηση των επικουρικών συντάξεων και την περαιτέρω μείωση των εργοδοτικών εισφορών.\n· Την κατάργηση των επιδομάτων και την προστασία της μητρότητας.\n· Την πάταξη της ανασφάλιστης εργασίας\n· Όχι στις απολύσεις, στις διαθεσιμότητες, στις ελαστικές μορφές εργασίας\n· Όχι στην κατάργηση-μείωση των 3ετιών,οι οποίες έχουν Νομοθετεθεί με ΕΓΣΣΕ και δεν τροποποιούνται με κρατική παρέμβαση.\n· Επαναφορά του Βασικού Κατώτατου Μισθού στα 751 ευρώ.\n· Κλαδικές και Επιχειρησιακές Συμβάσεις για όλους τους εργαζόμενους .Κατάργηση και Απαγόρευση των Ατομικών Συμβάσεων του εξευτελισμού και της εκμετάλλευσης.\n· Άμεση καταγγελία των μνημονίων και των Δανειακών Συμβάσεων.Διαγραφή του χρέους και ακύρωση όλων των μέτρων που παράνομα και αντισυνταγματικά ψηφίστηκαν μα πράξεις Νομοθετικού Περιεχομένου.\n· Διαφύλαξη και Σεβασμό στο Νόμο 1264/82 που διασφαλίζει τις πολιτικές, δημοκρατικές και συνδικαλιστικές ελευθερίες στη χώρα μας.\nΟΛΟΙ ΜΑΖΙ ΜΠΟΡΟΥΜΕ ΝΑ ΝΙΚΗΣΟΥΜΕ. ΟΛΟΙ ΜΑΖΙ ΜΠΟΡΟΥΜΕ ΝΑ ΑΝΑΤΡΕΨΟΥΜΕ ΤΗΝ ΚΑΤΑΣΤΡΟΦΙΚΗ ΠΟΡΕΙΑ ΚΛΙΜΑΚΩΝΟΝΤΑΣ ΤΟΥΣ ΑΓΩΝΕΣ ΜΑΣ.\nΣΤΙΣ 9 ΑΠΡΙΛΗ ΣΥΜΜΕΤΕΧΟΥΜΕ ΜΑΖΙΚΑ ΣΤΗΝ ΑΠΕΡΓΙΑ ΣΤΙΣ 11:00 π.μ. στην Πλατεία Κλαυθμώνος.\nRIA Novosti: 47 εκατ. τόνοι πετρέλαιο και 165,3 δισ. κυβικά μέτρα αερίου της Κριμαίας πέρασαν σε ρωσικά χέρια\nΠερί τα 127 δισεκ. γρίβνια ή 7,8 δισ. ευρώ απώλεσε το Κίεβο όταν η Ρωσία προχώρησε στην προσάρτηση της Κριμαίας, αναφέρει ο υπουργός Οικολογίας και Φυσικών Πόρων της μεταβατικής κυβέρνησης της Ουκρανίας Αντρέι Μόχνικ.\nΣύμφωνα με τους Ουκρανούς στο ποσό περιλαμβάνονται φυσικοί πόροι και συνδεόμενα με αυτούς περιουσιακά στοιχεία όπως 198 κοιτάσματα και άλλα 380 κοιτάσματα η εκμετάλλευση των οποίων τελεί υπό εξέταση.\nΗ περιοχή της Κριμαίας είναι η έδρα της εταιρείας Chornomornaftohaz, η οποία ειδικεύεται στις εξέδρες άντλησης υδρογονανθράκων από υποθαλάσσια κοιτάσματα με την Ρωσία να υπολογίζει ότι τα κοιτάσματα πετρελαίου της Κριμαίας ανέρχονται σε 47 εκατ. τόνους και τα κοιτάσματα αερίου σε 165,3 δισ. κυβικά μέτρα, όπως αναφέρει το RIA Novosti.\nΔείτε πως θα πάρετε πίσω τα χρήματα από το χαράτσι αν έχει γίνει λάθος\nΗ γ.γ Εσόδων με εγκύκλιό της δίνει οδηγίες στους φορολογούμενους σχετικά με το πως μπορεί να γίνει διόρθωση στο (ΕΕΤΑ) και επιστροφή της διαφοράς που προκύπτει από το λάθος χαράτσι της ΔΕΗ.\nΗ διαδικασία για την διόρθωση λαθών στο χαράτσι της ΔΕΗ περιλαμβάνει δύο βήματα. Το πρώτο είναι οι πολίτες να απευθυνθούν στο δήμο και μετά στην εφορία τους.\nΣυμμετοχή του Σπάρτακου στην Γενική Απεργία της Τετάρτης\nΤο σωματείο Σπάρτακος της ΔΕΗ ανακοίνωσε ότι θα συμμετάσχει στην 24ωρη γενική απεργία της ΓΣΕΕ την Τετάρτη, 9 Απριλίου.\n«Οι εργαζόμενοι, για μία ακόμα φορά, σε μία ιδιαίτερα κρίσιμη και καθοριστική χρονική στιγμή, καλούνται να αποδείξουν την δυναμική και αποτελεσματικότητα της απεργίας συμμετέχοντας μαζικά και δυναμικά.\nΟ ΣΠΑΡΤΑΚΟΣ καλεί τους εργαζόμενους να συμμετέχουν στην 24ωρη απεργία και στις συγκεντρώσεις των σωματείων και των εργατικών κέντρων ισχυροποιώντας την αντίδραση και ενισχύοντας την αντίσταση ώστε να φθάσουμε ΟΛΟΙ ΜΑΖΙ ακόμα πιο κοντά στο στόχο».\nΕ.Κ.Θ: 24ώρη απεργία Τετάρτη 9 Απριλίου Απεργιακή συγκέντρωση στις 10:30 μπροστά στο Ε.Κ.Θ.\nVitol: Άνω των 100 δολ. η τιμή του Brent το 2014\nΤο 2014 θα είναι ένα έτος σταθεροποίησης της τιμής του πετρελαίου, με το Brent να παραμένει πάνω από τα 100 δολ. εξαιτίας των προβλημάτων παραγωγής που αντιμετωπίζουν χώρες και εταιρείες του κλάδου, εκτιμά ο επικεφαλής του οίκου εμπορευμάτων Vitol, Ian Tailor.\nΤους προηγούμενους μήνες, διατυπώθηκαν αισιόδοξες προβλέψεις που έλεγαν ότι η αυξημένη αμερικανική παραγωγή πετρελαίου θα οδηγούσε σε αποκλιμάκωση των διεθνών τιμών, ακόμα και σε επίπεδα κάτω από τα 100 δολάρια, αλλά η κατάσταση στη Λιβύη και σε άλλες πετρελαιοπαραγωγικές χώρες περιορίζουν τις διαθέσιμες προς εξαγωγή ποσότητες και κατ΄ επέκταση διατηρούν τις τιμές στα τωρινά τους ύψη\nΗ ''Κυβέρνηση'' ακολουθώντας πιστά, ως υπάκουη μαριονέτα, τα κελεύσματα των Βρυξελλών συνεχίζει τον ανένδοτο πόλεμο εναντίον του εργαζόμενου, του συνταξιούχου και οποιουδήποτε αισθάνεται ότι αποτελεί εμπόδιο στα σχέδια της για την πλήρη φτωχοποίηση του λαού μας. Αντίθετα, ενισχύει οικονομικά τους τραπεζίτες, τους ισχυρούς οικονομικά συμμάχους της και τα προπαγανδιστικά της όπλα ΜΜΕ, αδιαφορώντας πλήρως για την διάλυση της ελληνικής κοινωνίας. Το τελευταίο πολυνομοσχέδιο αποτελεί ένα ακόμα ''φονικό'' κρίκο στην μεγάλη αλυσίδα που σφίγγουν συνεχώς ως θηλιά γύρω από τις παραγωγικές τάξεις και τους συνταξιούχους που έχουν επωμιστεί το βάρος μιας δήθεν κρίσης χωρίς να έχουν καμία συμμετοχή στη δημιουργία της. Προβάλλει πλέον επιτακτικά να δώσουμε όλοι μας δυναμικό παρών στην απεργία της ΓΣΕΕ στις 9 Απρίλη για να ακυρώσουμε με την παρουσία μας τα όποια σχέδια και...πολυνομοσχέδια κάνουν εναντίον μας.\nΗ τετράωρη στάση εργασίας που εξήγγειλε το Προεδρείο του ΠΣΕΕΠ δεν πείθει ούτε και τον πιο πιστό οπαδό τους πια. Η ψήφιση 12 ΥΠΕΡ της 4ωρης και 9 ΥΠΕΡ της 24ωρης έρχεται να προστεθεί σε μια σειρά από γεγονότα που καταδεικνύουν την απαξίωση και την αποστροφή του Προεδρείου σε οποιαδήποτε μορφή κινητοποιήσεων και την πλήρη υποταγή στα κελεύσματα του εργοδότη.\nΕπομένως το επιχείρημα ότι δεν στηρίζω απεργία λόγω των προσώπων που διοικούν την ΓΣΕΕ μόνο αίολο μπορεί να χαρακτηρίζεται πλέον. Προφανώς, δεν στηρίζουμε καμία απεργία που θα μπορούσε να επιφέρει κόστος στον εργοδότη και επιστρέφουμε στις εποχές πρώην PETROLA όπου η συμμετοχή σε απεργία έπρεπε να πάρει την έγκριση του. Η στάση αυτή βέβαια μπορεί απλώς να είναι άλλη μια πράξη της Συμφωνίας για την Σύμβαση όπως και τα νέα Οργανογράμματα ΒΕΑ και ΒΕΘ που συμφώνησε το Προεδρείο. Και πόσα άραγε έχουμε να δούμε ακόμα...\nΕίναι πολύ εύκολο για τον καθένα να γράφει υπέροχα ποιητικά λόγια για αγώνες, ανατροπές, για ''μνημόνιο στα ΕΛΠΕ'' και περιχαρακώσεις αλλά είναι πραγματικά δύσκολο να τα υποστηρίζει στην πράξη. Άλλωστε, το μνημόνιο στα ΕΛΠΕ, δεν ήρθε μόνο του, εμείς το φέραμε και μάλιστα χωρίς καν να αγωνιστούμε!\nΣτην κατάσταση που βρισκόμαστε σήμερα δεν πρέπει να υπάρχει κανείς που να πιστεύει ότι η κατάσταση θα αλλάξει από την άνεση του καναπέ. Η κοινωνία που οραματιζόμαστε που θα συμβάλλει στην δημιουργική, παραγωγική και τίμια εργασία θα πρέπει να κερδηθεί μόνο μέσα από κοινωνικούς αγώνες.\nΚαλούμε όλους να δώσουμε απάντηση στα αντιεργατικά και απάνθρωπα σχέδια και ψηφίσματα τους, στέλνοντας παράλληλα ηχηρό μήνυμα ότι οι εργαζόμενοι δεν μπορούν να ανεχθούν την καταπάτηση της αξιοπρεπειάς τους.\nΩΣ ΕΔΩ! ΟΛΟΙ ΜΑΖΙ ΣΤΗΝ ΑΠΕΡΓΙΑ


Τόπο στα νιάτα στα Ιλίσια | Onsports.gr\nhome ΜπάσκετΑ1 ΑνδρώνΤόπο στα νιάτα στα Ιλίσια Κοινοποιήστε\nΤόπο στα νιάτα στα Ιλίσια\tΣυντάκτης: Αλεξάνδρα Λούτση\nΔημοσίευση: Κυριακή, 31 Ιουλίου 2011 10.29\nΑναβαθμισμένος αναμένεται να είναι ο ρόλος των νεαρών παικτών του Ηλυσιακού τη νέα αγωνιστική περίοδο.\tΣε αυτή την απόφαση, άλλωστε, έχουν καταλήξει οι διοικούντες το σύλλογο των Ιλισίων και ο Κώστας Φλεβαράκης. Ένας από τους παίκτες που αναμένεται να εμπιστευτεί ο 42άχρονος τεχνικός είναι και ο Διονύσης Καπινιάρης, ο οποίος είχε περιορισμένο ρόλο πέρυσι. Ο 20άχρονος πλέι μέικερ έπαιξε σε μόλις δέκα αγώνες, έχοντας κατά μέσο όρο 2,4 λεπτά συμμετοχής (συνολικός απολογισμός 5 πόντοι, 3 ασίστ, 2 ριμπάουντ, 2 κλεψίματα). Από εκεί και πέρα, ο Κώστας Φλεβαράκης βλέπει με θετικό μάτι την περίπτωση του Σπύρου Μοτσενίγου, ο οποίος παίζει στο Πέραμα και για την απόκτησή του έχουν κινηθεί κι άλλες αθηναϊκές ομάδες.\tΚατηγορία: Μπάσκετ Α1 Ανδρών


Κεντρική Μακεδονία: Επιθεώρηση της πορείας των έργων στη ΜΚΑ Σίνδου πραγματοποίησε η Περιφέρεια - ypodomes.com\nΚεντρική Μακεδονία: Επιθεώρηση της πορείας των έργων στη ΜΚΑ Σίνδου πραγματοποίησε η Περιφέρεια\nΣάββατο, 08 Απρίλιος 2017 13:30\nΣυνοδευόμενος από υπηρεσιακούς παράγοντες της Περιφέρειας Κεντρικής Μακεδονίας, ο κ. Γιουτίκας επισκέφτηκε τις νέες δεξαμενές, τη μονάδα χλωρίωσης και τις μηχανολογικές εγκαταστάσεις της Μονάδας, ενώ υπάλληλοι της Διεύθυνσης Ανάπτυξης της Περιφέρειας προχώρησαν σε δειγματοληψίες επεξεργασμένων υγρών αποβλήτων. Ο Γενικός Διευθυντής Π. Νάστος της ΕΥΑΘ ΑΕ, που είναι η διαχειρίστρια της ΜΚΑ και ο επικεφαλής λειτουργίας Μ. Τσουρδαλάκης της ΕΤΒΑ ΒΙΠΕΘ, που είναι η ιδιοκτήτρια της Μονάδας, ενημέρωσαν τον Αντιπεριφερειάρχη ότι οι εργασίες έχουν σχεδόν ολοκληρωθεί και ότι η Μονάδα θα τεθεί σε πλήρη λειτουργία αμέσως μετά το Πάσχα.\n«Παρακολουθούμε από κοντά την πορεία υλοποίησης των απαραίτητων εργασιών που πρέπει να εκτελεστούν έτσι ώστε η ΜΚΑ της ΒΙΠΕΘ να μπορεί να λειτουργήσει με τρόπο που δεν προκαλεί επιβάρυνση στο περιβάλλον. Οι δύο αρμόδιοι φορείς μας έπεισαν ότι υπάρχει διάθεση και η δέουσα χρηματοδοτική ροή για την ολοκλήρωση των απαιτούμενων έργων.\nΟι υπηρεσίες της Περιφέρειας Κεντρικής Μακεδονίας κι εγώ προσωπικά έχουμε επισκεφτεί πολλές φορές τη ΜΚΑ, παρακολουθώντας την πρόοδο των εργασιών και επανήλθαμε εκ νέου σήμερα, καθώς τις επόμενες μέρες λήγει η αναστολή. Όντως είδαμε ότι υπάρχει πρόοδος και είμαστε ικανοποιημένοι, αλλά θα είμαστε ευχαριστημένοι όταν δούμε ότι τα αποτελέσματα των αναλύσεων των υγρών επεξεργασμένων αποβλήτων είναι τα σωστά και δεν υπερβαίνουν τα όρια. Μας διαβεβαίωσαν ότι κατά τη διάρκεια της Μ. Εβδομάδας θα γίνει η πλήρωση των νέων δεξαμενών.\nΟπότε οι υπηρεσίες της Περιφέρειας Κεντρικής Μακεδονίας θα κάνουν νέες δειγματοληψίες μετά το Πάσχα. Θέσαμε συγκεκριμένα ζητήματα στους εκπροσώπους της ΕΥΑΘ και της ΕΤΒΑ ΒΙΠΕΘ, προκειμένου για την έκδοση άδειας λειτουργίας σε ένα τόσο σημαντικό έργο και επισημάναμε ότι τα επεξεργασμένα απόβλητα οφείλουν να συμβαδίζουν με την κείμενη νομοθεσία. Σε αυτό ήμασταν απολύτως ξεκάθαροι», δήλωσε ο κ. Γιουτίκας.


Ο Πούτιν φοβάται τη «σπίθα δημοκρατίας», λέει ο Γερμανός Scholz - EU Reporter\nΟ Ρώσος Πρόεδρος Βλαντιμίρ Πούτιν ανησυχεί για τις «σπινθήρες της δημοκρατίας» που εξαπλώνονται σε όλη τη χώρα του, δήλωσε ο γερμανός καγκελάριος Όλαφ Σολτς. (φωτό) δηλωθείς. Είπε επίσης ότι προσπαθεί να διχάσει την Ευρώπη και να επαναφέρει την κυριαρχία των σφαιρών.\nΟ Scholz απαντούσε σε ερώτηση του Muenchner Mercury εφημερίδα τη Δευτέρα (20 Ιουνίου) για το αν ο Πούτιν θα επέτρεπε στην Ουκρανία να πλησιάσει την Ευρωπαϊκή Ένωση.\nΔήλωσε ότι ο Ρώσος Πρόεδρος θα πρέπει να αποδεχθεί ότι υπάρχουν δημοκρατίες που βασίζονται στο νόμο που πλησιάζουν περισσότερο μαζί του. Φοβάται ξεκάθαρα ότι η δημοκρατία θα εξαπλωθεί στη χώρα του.\nΤην περασμένη εβδομάδα, η Ευρωπαϊκή Επιτροπή συνέστησε στην Ουκρανία, η οποία πολεμά μια ρωσική εισβολή στην Ανατολή της, να λάβει το καθεστώς ως υποψήφια για την Ευρωπαϊκή Ένωση. Ο Scholz υποστήριξε επίσης αυτή την κίνηση.\n"(Ο Πούτιν), θέλει μια διχασμένη Ευρώπη και μια επιστροφή μιας πολιτικής επιρροής δήλωσε ο Scholz. Δεν θα τα καταφέρει σε αυτό."\nΟ Scholz προειδοποίησε για το γεγονός ότι οι αυξανόμενες τιμές της ενέργειας πιθανότατα θα συνεχιστούν για λίγο και απέρριψε τον ισχυρισμό της Ρωσίας ότι μείωσε τη ροή φυσικού αερίου επειδή λείπουν τα απαραίτητα ανταλλακτικά από τις κυρώσεις.\nΕίπε: «Αυτή η εξήγηση δεν μπορεί να γίνει πιστευτή».\nCryptocurrency14 ώρες πριν\nΑφρική16 ώρες πριν


Δασκαλος Κ.-Teacher K.: Μαρτίου 2008\nΑναρτήθηκε από Δάσκαλος στις Δευτέρα, Μαρτίου 31, 2008 0 σχόλια\nΜΗΧΑΝΗ ΤΗΣ ΔΙΑΙΡΕΣΗΣ\nΤα ουδέτερα ουσιαστικά σε -μα που παράγονται από ρήματα των οποίων ο χαρακτήρας του θέματος είναι π,β,φ,πτ γράφονται με δύο μ(-μμα).\nΑναρτήθηκε από Δάσκαλος στις Κυριακή, Μαρτίου 30, 2008 0 σχόλια\nΌταν διηγούμαστε, τις περισσότερες φορές τα ρήματα που χρησιμοποιούμε βρίσκονται σε χρόνο παρελθοντικό, παρατατικό ή αόριστο. Συχνά, όμως χρησιμοποιούμε ρήματα σε ενεστώτα, για να κάνουμε τη διήγησή μας πιο ζωντανή. Ο ενεστώτας αυτός λέγεται και ιστορικός.\n… και ο Μωάμεθ στέλνει μήνυμα στον αυτοκράτορα της Κωνσταντινούπολης για να παραδοθεί. Τότε, ο Παλαιολόγος του απαντά …\n"Τρέχω αμέσως, τον προφταίνω, τον πιάνω από το χέρι και του λέω", αντί έτρεξα, τον πρόφτασα κ.λ.π.\nΠΟΛΛΑΠΛΑΣΙΑΣΜΟΣ ΜΕ ΤΟ 1000\nΠΡΟΣΘΕΤΩ ΚΙ ΑΦΑΙΡΩ\nΠΟΛΛΑΠΛΑΣΙΑΖΩ ΚΑΙ ΔΙΑΙΡΩ\nΚΥΡΙΑΚΗ,30 ΜΑΡΤΙΟΥ:Παίρνουμε τη γειτονιά στα χέρια μας\nΑναρτήθηκε από Δάσκαλος στις Σάββατο, Μαρτίου 29, 2008 0 σχόλια\nΑναρτήθηκε από Δάσκαλος στις Παρασκευή, Μαρτίου 28, 2008 0 σχόλια\nΑνταρκτική: με ταχύτητα- ρεκόρ καταρρέει τεράστια παγοκρηπίδα λόγω της υπερθέρμανσης\nTΗΕ ΙΝDΕΡΕΝDΕΝΤ Του Steve Connor\nΑπό την υπερθέρμανση του πλανήτη δοκιμάζεται για άλλη μια φορά η Ανταρκτική. Η κρηπίδα Ουίλκινς, μια τεράστια πλάκα πάγου, κατέρρευσε και τώρα οι επιστήμονες προσπαθούν να διαβλέψουν τις επιπτώσεις.\nΜέχρι πριν από λίγο καιρό η παγοκρηπίδα Ουίλκινς φαινόταν να αντιστέκεται στις κλιματικές αλλαγές. Η υπερθέρμανση του πλανήτη, ωστόσο, αποδείχθηκε πιο ισχυρή. Ένα κομμάτι της τεράστιας πλάκας του επιπλέοντος πάγου, η έκταση της οποίας είναι ίση με αυτή της Βόρειας Ιρλανδίας, κατέρρευσε με αποτέλεσμα ολόκληρη η παγοκρηπίδα να συγκρατείται τώρα από μια λωρίδα πάγου πλάτους μόλις 5,6 χιλιομέτρων. Αυτή η λωρίδα είναι πλέον το μόνο πράγμα που εμποδίζει την παγοκρηπίδα Ουίλκινς να αποκολληθεί από την Ανταρκτική Χερσόνησο, η οποία γνωρίζει τις μεγαλύτερες αυξήσεις θερμοκρασίας σε ολόκληρη την περιοχή. Η αύξηση μισού βαθμού ανά δεκαετία απειλεί την παγοκρηπίδα Ουίλκινς με πλήρη εξαφάνιση, σημειώνουν οι επιστήμονες. Δηλώνουν επίσης έκπληκτοι από την ταχύτητα με την οποία καταρρέει η παγοκρηπίδα μετά τις πρώτες θραύσεις στα τέλη του περασμένου Φεβρουαρίου. «Η Ουίλκινς είναι η μεγαλύτερη παγοκρηπίδα που απειλείται αυτή τη στιγμή στην Ανταρκτική. Δεν περίμενα να συμβεί κάτι τέτοιο τόσο γρήγορα. Η ύπαρξη της παγοκρηπίδας κρέμεται από μια κλωστή. Θα ξέρουμε τις επόμενες ημέρες ή εβδομάδες ποια θα είναι η μοίρα της», τονίζει ο Ντέιβιντ Βόγκαν, μέλος της βρετανικής αποστολής στην Ανταρκτική. «Σε αυτή την περίπτωση τα πράγματα προχωρούν πιο γρήγορα απ΄ όσο υπολογίζαμε. Δεν είχαμε καταλάβει πόσο ευαίσθητες είναι οι παγοκρηπίδες στις κλιματικές αλλαγές», προσθέτει. Όπως αποκαλύπτει, τη δεκαετία του 1990 οι επιστήμονες πίστευαν ότι θα περνούσαν τουλάχιστον τριάντα χρόνια για την κατάρρευση της παγοκρηπίδας Ουίλκινς.\nΟι κρηπίδες πάγου σχηματίζονται κατά μήκος των ακτών και επειδή επιπλέουν η διάλυσή τους δεν επηρεάζει τη στάθμη της θάλασσας. Ωστόσο, ο ρόλος τους είναι σημαντικός, καθώς συγκρατούν τα παγόβουνα στη θέση τους. Χωρίς αυτές τα παγόβουνα θα γλιστρούσαν στον ωκεανό με ολοένα και μεγαλύτερη ταχύτητα. Η παγοκρηπίδα Ουίλκινς καλύπτει μια περιοχή 5.282 τετραγωνικών μιλίων. Εικόνες από δορυφόρο έδειξαν ότι η ταχεία διάλυσή της άρχισε στα τέλη Φεβρουαρίου όταν κατέρρευσε ένα κομμάτι πάγου μήκους 41 χιλιομέτρων και πλάτους 2,4 χλμ. Αμερικανοί και Βρετανοί επιστήμονες έσπευσαν με αναγνωριστικό αεροσκάφος να καταγράψουν την εξέλιξη. «Δεν είχα ξαναδεί κάτι τέτοιο, ήταν φοβερό. Πετάξαμε κατά μήκος της κύριας θραύσης. Κομμάτια πάγου στο μέγεθος ενός μικρού σπιτιού πετάγονταν στον αέρα. Ήταν σαν έκρηξη», αναφέρει ο Τζιμ Έλιοτ.\nΈχασε 13.000 τετραγωνικά πάγου τα τελευταία 50 χρόνια\nΗ ΗΛΙΚΙΑ ΤΗΣ παγοκρηπίδας Ουίλκινς υπολογίζεται σε εκατοντάδες χρόνια. Σύμφωνα με τους επιστήμονες, η κατάρρευση οφείλεται στην άνοδο της θερμοκρασίας και την έκθεση της παγοκρηπίδας στα κύματα του ωκεανού και «αποτελεί ένδειξη ενός σημείου καμπής στο κλιματικό σύστημα». Επτά παγοκρηπίδες έχουν καταρρεύσει από τη δεκαετία του 1970, οι τελευταίες το 1995 και το 2002. Αν και η αποκόλληση παγόβουνων είναι σύνηθες και φυσιολογικό φαινόμενο, η διάλυση τόσο μεγάλων κομματιών πάγου είναι ασυνήθιστη, αν και γίνεται όλο και συχνότερη τις τελευταίες δεκαετίες. Τα τελευταία 50 χρόνια η Ανταρκτική έχει χάσει 13.000 τετραγωνικά χιλιόμετρα πάγου. Με τέτοιους ρυθμούς η αύξηση της στάθμης της θάλασσας θεωρείται αναπόφευκτη.\nοι ζυγοί αριθμοί (τελευταίο ψηφίο σε 0,2,4,6 ή 8)\nΟι ζυγοί αριθμοί που τα τελευταία τους δύο ψηφία είναι πολλαπλάσια του 4 (00,04,08,12,…)\nΟι ζυγοί αριθμοί που τα τελευταία τους τρία ψηφία είναι πολλαπλάσια του 8 (000,008,016,…)\nΟι αριθμοί που το τελευταίο τους ψηφίο είναι 0 ή 5\nΟι αριθμοί που το τελευταίο τους ψηφίο είναι 0\nΟι αριθμοί που τα τελευταία τους δύο ψηφία είναι 00 ή 20 ή 40 ή 60 ή 80\nΟι αριθμοί που τα τελευταία τους δύο ψηφία είναι 00 ή 25 ή 50 ή 75\nΟι αριθμοί που τα τελευταία τους δύο ψηφία είναι 00\nΟι αριθμοί που το άθροισμα των ψηφίων τους είναι πολλαπλάσιο του 3\nΟι αριθμοί που το άθροισμα των ψηφίων τους είναι πολλαπλάσιο του 9\nΟι ζυγοί αριθμοί που το άθροισμα των ψηφίων τους είναι πολλαπλάσιο του 3\nΜάθε παίζοντας εδώ..\nΑναρτήθηκε από Δάσκαλος στις Πέμπτη, Μαρτίου 27, 2008 0 σχόλια\n1.Με ιδιαίτερα αργούς ρυθμούς διεισδύει το ίντερνετ στην Ελλάδα, σύμφωνα με πανελλαδικ ή δημοσκόπηση που διεξήχθη από τη Metron Analysis αποκλειστικά για την «Η».\nΣύμφωνα με τα στοιχεία της έρευνας, το τελευταίο τρίμηνο το ποσοστό που χρησιμοποιούν - συνδέονται στο διαδίκτυο έστω και σπάνια ανέρχεται σε 27,1%, ωστόσο, το 71,7% απαντά ότι δεν συνδέεται ποτέ.\nΤο ανησυχητικό είναι ότι τον Ιούνιο του 2007 το ποσοστό χρήσης του ίντερνετ από τους Ελληνες έφτανε το 27,3% και τον περασμένο Δεκέμβριο το 27,9%. Δηλαδή αντί να παρατηρείται ραγδαία αύξηση του αριθμού των χρηστών ίντερνετ, η κατάσταση παραμένει σταθερή ή υποχωρεί οριακά.\nΙδιαίτερα ενδιαφέρον είναι το στοιχείο ότι ο αριθμός των ατόμων ηλικίας 18 ετών και άνω που χρησιμοποιούν το ίντερνετ εκτιμάται ότι ανέρχεται περίπου σε 2,4 εκατ. άτομα.\nΑναλυτικά, τα ευρήματα της δημοσκόπησης έχουν ως εξής:\n1. Η διείσδυση του ίντερνετ εξακολουθεί να είναι αυξημένη στους νέους 18-24 ετών με ποσοστό 63%, στους απόφοιτους ΑΕΙ/ΤΕΙ με ποσοστό 61,6% και στους άντρες με ποσοστό 32,4%. Αντίθετα, ο βαθμός διείσδυσης της χρήσης του διαδικτύου στις γυναίκες είναι χαμηλός, αφού μόλις 1 στις 5 γυναίκες (21,9%) «σερφάρει» στο διαδίκτυο. Χαμηλό, μόλις 13,5%, είναι το ποσοστό των χρηστών ίντερνετ ηλικίας από 55 ετών και άνω.\n2. Η κοινωνική θέση και η απασχόληση είναι παράγοντες σημαντικοί για τη χρήση του διαδικτύου. Ετσι, στον τομέα των φοιτητών, περίπου 3 στους 4 (ποσοστό 76,6%) είναι χρήστες του διαδικτύου. Οι μισθωτοί του δημόσιου τομέα ακολουθούν με ποσοστό 49,2% (δηλαδή περίπου οι μισοί), και οι μισθωτοί του ιδιωτικού τομέα με 43,8%. Γεωργοί (7,6%), νοικοκυρές (4,4%) και συνταξιούχοι (4,8%) είναι οι τομείς με τη χαμηλότερη διείσδυση στο διαδίκτυο.\n3. Οσο μετακινούμαστε προς ανώτερα κοινωνικά στρώματα η διείσδυση του ίντερνετ ξεπερνά το 40% με την ανώτερη τάξη να «σερφάρει» σε ποσοστό 67,1% ενώ τους αγρότες μόλις στο 6,5%.\n4. Από τους χρήστες ίντερνετ, περισσότεροι από τους μισούς (53,4%) δηλώνουν ότι χρησιμοποιούν το ίντερνετ πάνω από 5 χρόνια. Μόλις το 1,5% πριν ένα μήνα, και το 7,6% πριν ένα χρόνο.\n5. Αύξηση καταγράφεται στη συχνότητα χρήσης. Το ποσοστό όσων χρησιμοποιούν τουλάχιστον μία φορά την εβδομάδα το διαδίκτυο ανέρχεται σήμερα σε 86,3% από 83,8% σε προηγούμενη δημοσκόπηση. Μάλιστα, καθημερινή χρήση κάνει το 42,1% και 5-6 φορές την εβδομάδα το 11,4%.\n6. Τρεις στους 4 Ελληνες χρήστες «σερφάρουν» από το σπίτι τους, το 34,2% στην εργασία του και ένα 12,9% σε ίντερνετ καφέ. Μόλις το 10,6% στο Πανεπιστήμιο και το 9,4% σε σπίτι φίλου ή συγγενή.\n7. Τέλος, ενδιαφέροντα είναι τα στοιχεία για το ποιες δραστηριότητες πραγματοποιούν οι Ελληνες μέσω διαδικτύου. Το 62% για αποστολή - παραλαβή ηλεκτρονικών μηνυμάτων, το 61,5% για σερφάρισμα. Το 60,9% για ανάγνωση ειδήσεων και το 57,9% για αναζήτηση επαγγελματικών πληροφοριών. Ανεβασμένα είναι τα ποσοστά για «κατέβασμα» μουσικής (32,9%) και παιχνίδια μέσω ίντερνετ (28,3%). Χαμηλά είναι τα ποσοστά όσων αναζητούν μέσω διαδικτύου πληροφορίες για το Χρηματιστήριο (5,7%).\n9ο Φεστιβάλ Γαλλόφωνου Κινηματογράφου-Οι ταινίες που θα δούμε\nDans le cadre du 9e FESTIVAL DU FILM FRANCOPHONE :\nProjections de films pour le jeune public (primaire – collège – lycée) à l'Institut Français d'Athènes les :\njeudi 03 avril, vendredi 04 avril,\nlundi 07 avril, mardi 08 avril , mercredi 09 avril, jeudi 10 avril et vendredi 11 avril.\nΌπως κάθε χρόνο, στα πλαίσια του 9 Φεστιβάλ Γαλλικού κινηματόγραφου\nθα προβάλουμε έργα για όλες τις ηλικίες στο Γαλλικό Ινστιτούτο Αθηνών\nαπο τις 3 μέχρι 11 Απριλίου . Όλες οι ταινίες θα έχουν υποτίτλους.\nΕίσοδος : 2 € για κάθε μαθητή\nΠΕΜΠΤΗ 03 ΑΠΡΙΛΙΟΥ\n10.00 με 11.30 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\n« Ο ΚΙΡΙΚΟΥ ΚΑΙ ΤΑ ΑΓΡΙΑ ΖΩΑ » / κινούμενα σχέδια /\nΠεριπέτεια του Michel Ocelot / Για το Δημοτικό\n12.00 / 13.30 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\n« LUCKY LUKE : Tous à l'ouest »\nΠεριπέτεια κινουμένων σχεδίων του Olivier Jean-Marie.\nΔημοτικό / Γυμνάσιο\nΠΑΡΑΣΚΕΥΗ 04 ΑΠΡΙΛΙΟΥ\n9.00 / 10 .30 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ : “LUCKY LUKE”\nΔΕΥΤΕΡΑ 07 ΑΠΡΙΛΙΟΥ\n10.00 με 11. 30 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\n« Η ΑΛΕΠΟΥ ΚΑΙ ΤΟ ΠΑΙΔΙ »/ Περιπέτεια του Luc Jacquet\nΓια όλες τις ηλικίες : Δημοτικό / Γυμνάσιο\n« HELLPHONE » / Κωμωδία φαντασίας του James Huth\nΤΡΙΤΗ 8 ΑΠΡΙΛΙΟΥ\n10 .30 / 12 .00 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\nΤΕΤΑΡΤΗ 9 ΑΠΡΙΛΙΟΥ\n10.00 / 11.30 στο ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\n00/ 13.30 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\nΠΕΜΠΤΗ 10 ΑΠΡΙΛΙΟΥ\n10.30 / 12.00 στο Γαλλικό Ινστιτούτο Αθηνών\nΠΑΡΑΣΚΕΥΗ 11 ΑΠΡΙΛΙΟΥ\n10.30 / 12 .00 ΣΤΟ ΓΑΛΛΙΚΟ ΙΝΣΤΙΤΟΥΤΟ ΑΘΗΝΩΝ\n« Le Renard et l'Enfant »: « Η αλεπού και το παιδί »\nSynopsis : Un matin d'automne, au détour d'un chemin, une petite fille aperçoit un renard. Fascinée au point d'oublier toute peur, elle ose s'approcher. Pour un instant, les barrières qui séparent l'enfant et l'animal s'effacent. C'est le début de la plus étonnante et de la plus fabuleuse des amitiés. Grâce au renard, la petite fille va découvrir une nature secrète et sauvage. Commence alors une aventure qui changera sa vie, sa vision et la nôtre...\nΛίγα λόγια για την ταινία : Κάποιο φθινοπωρινό πρωινό, στη στροφή ενός δρόμου, ένα κοριτσάκι βλέπει μια αλεπού. Το παιδί γοητεύεται τόσο πολύ που φτάνει στο σημείο να ξεχάσει κάθε φόβο και τολμάει να την πλησιάσει. Για μια στιγμή, τα εμπόδια που χωρίζουν το παιδί από το ζώο σβήνονται. Κι έτσι γίνεται η αρχή της πιο εκπληκτικής και της πιο φανταστικής φιλίας. Χάρη στην αλεπού, το μικρο κορίτσι πρόκειται να ανακαλύψει μια μυστική και άγρια φύση. Και ξεκινάει τότε μια περιπέτεια που θα αλλάξει τη ζωή του, τη ματιά που έχει απέναντι στον κόσμο, αλλά και τη δική μας ...\n« KIRIKOU, et les bêtes sauvages » : « Κιρικου και τα άγρια ζώα »\nSynopsis : C'est présenté en quatre tableaux presque indépendants.\nLa première histoire joue sur la peur avec la hyène qui vient saccager le nouveau potager du village. Heureusement Kirikou met la bête en fuite et trouve même l'origine de l'attaque de ce carnivore.\nDans la seconde histoire, les villageois conçoivent des poteries pour les vendre. Ils rencontrent un buffle, mais la bête casse toute la production. Heureusement, le petit Kirikou soupçonnait la bête depuis le début.\nLa troisième histoire est la plus belle, graphiquement. Kirikou va faire une longue excursion sur la tête d'une girafe. Les nombreux animaux et décors sont accompagnés par la musique signée Manu Dibango...Avec une forte présence de choeurs, elle souligne l'aventure et amplifie le choc des images ...\nLa dernière aventure remet Kirikou face à la sorcière pour sauver les femmes du village.\nΛίγα λόγια για την ταινία : Δεν πρόκειται για την συνέχεια των περιπετειών που είδαμε στη ταινία. Ο Κιρικου και η μάγισσα : πράγματι , μια και η πρώτη ταινία ήταν πάρα πολύ σύντομη, ο σκηνοθέτης της είχε την επιθυμία να ξαναρχίσει για να μας διηγηθεί μέσα από τέσσερι ς μύθους την καθημερινότητα όπως κυλάει σε ένα αφρικάνικο χωρίο. Ο Κιρικου θα γίνει με τη σειρά κηπουρός , κατόπιν ανακριτής , αγγειοπλάστης, πωλητής, ακόμη και γιατρός . Και όλα αυτά, χωρίς τη βοήθεια κανενός , μόνος απενατι σε όλους τους άλλους. Αφού η εξυπνάδα και η ευγένεια είναι τα μεγαλύτερα πλεονεκτήματα του ...\nΜια όμορφη ιστορία που μας κάνει να ονειρευόμαστε και, κυρίως ένα υπόδειγμα ελπίδας και γενναιοδωρίας .\n« LUCKY LUKE » :\nSynopsis : New York, 1855. Lucky Luke escorte les Dalton pour un énième procès. Inévitablement, les quatre affreux s'évadent et pillent en règle les nombreuses banques de la future Grosse Pomme. La police à ses trousses, Joe Dalton planque le magot da ns le chariot d'une caravane d'immigrants en partance pour la Californie. Bon gré mal gré, sous l'oeil attentif du cow-boy solitaire, les Dalton s'intègrent dans la caravane pour de nouvelles aventures .\nΛίγα λόγια για την ταινία : Βρισκόμαστε στη Νεα Υόρκη, το 1855. Ο Lucky Luke συνοδεύει τους αδελφούς Dalton, που οδηγούνται στο δικαστήριο για πολλοστή φορά . Αναπόφευκτα, οι τέσσερις απαίσιοι δραπετεύουν και λεηλατούν συστηματικά τις πολυάριθμες τράπεζες του μελλοντικού “ Μεγάλου Μήλου”. Ενώ η αστυνομία τούς ακολουθεί κατά πόδας, ο Joe Dalton κρύβει το κομπόδεμα μέσα στην καρότσα ενός καραβανιού που ξεκινάει ταξίδι για την Καλιφόρνια. Θέλοντας και μη κάτω από το προσεκτικό βλέμμα του μοναχικού καου-μπόι, οι Dalton γλιστράνε μέσα στο καραβάνι για καινούργιες ξεκαρδιστικές περιπέτειες.\nΑναρτήθηκε από Δάσκαλος στις Τετάρτη, Μαρτίου 26, 2008 0 σχόλια\nΟ ρόλος του Ντίσνεϊ στη διαμόρφωση της περιβαλλοντικής μας συνείδησης\nΤΗΕ ΤΙΜΕS Του Μark Ηenderson\nΟι ταινίες κινουμένων σχεδίων της Ντίσνεϊ, από τη Χιονάτη έως το ψάρι κλόουν Νέμο, έπαιξαν αποφασιστικό ρόλο στην περιβαλλοντική μας συνείδηση. Αυτή την ενδιαφέρουσα άποψη διατυπώνει ένας καθηγητής στο Πανεπιστήμιο Κέμπριτζ.\nΠολλές ταινίες της Ντίσνεϊ, σημειώνει ο Ντέιβιντ Γουίτλι- λέκτορας στο Πανεπιστήμιο Κέμπριτζ - θεωρούνται διασκεδαστικός τρόπος για να ξεφύγει κάποιος από την πραγματικότητα, ενώ έχουν επικριθεί ως απλοϊκές. Ωστόσο, περιέχουν πολλά μηνύματα για τη σχέση του ανθρώπου με τη φύση. Σε πολλές ταινίες, τα χαριτωμένα ζώα που πρωταγωνιστούν, ενθαρρύνουν τους μικρούς θεατές να συμμαχήσουν με τον φυσικό κόσμο και να τον προστατεύουν. Στο βιβλίο του «Η ιδέα της φύσης στα κινούμενα σχέδια της Ντίσνεϊ», ο Γουίτλι γράφει ότι μια από τις ταινίες με τη μεγαλύτερη επιρροή είναι η «Μπάμπι». Η ταινία προβλήθηκε πρώτη φορά στις κινηματογραφικές αίθουσες το 1942. Πολλοί ακτιβιστές ενδιαφέρθηκαν για τα περιβαλλοντικά θέματα χάρη στις περιπέτειες του μικρού ελαφιού. Σύμφωνα με τον συγγραφέα του βιβλίου, η πράσινη ιστορία της Ντίσνεϊ χωρίζεται σε δυο περιόδους. Η πρώτη είναι το διάστημα 1937-1967 οπότε επικεφαλής της εταιρείας ήταν ο ιδρυτής της, Γουόλτ Ντίσνεϊ. Στη δεύτερη περίοδο, από το 1984 έως το 2005, διευθύνων σύμβουλος ήταν ο Μάικλ Άισνερ. Και οι δυο τους είχαν συνεχή και ισχυρή σύνδεση με την άγρια φύση και το περιβάλλον, αλλά με ανεπαίσθητα διαφορετικό τρόπο.\nΟ φυσικός κόσμος\nΟ Γουόλτ Ντίσνεϊ προώθησε μια «φιλική και απλή» σχέση με τη φύση, η οποία είναι εμφανής στις «Η Χιονάτη και οι επτά νάνοι», «Σταχτοπούτα» και «Ωραία Κοιμωμένη». Σε αυτές τις ταινίες ο φυσικός κόσμος είναι ειδυλλιακός και προβάλλεται ως εύθραυστο καταφύγιο που απειλείται από τον πολιτισμό. Αντίθετα, την περίοδο του Άισνερ οι ταινίες της Ντίσνεϊ έγιναν πιο σύνθετες: ο άνθρωπος μπορεί να συνυπάρξει με τη φύση, αρκεί να σεβαστεί την άγρια ζωή και να καταλάβει τη θέση του στον φυσικό κόσμο.\n© Τhe Τimes, 2008\nΆρχισε από την Ολυμπία το ταξίδι της Ολυμπιακής Φλόγας\nΟ πατέρας του Διονύση είναι 45 ετών. Είναι 15 χρόνια μεγαλύτερος από δυο φορές την ηλικία του Διονύση.Πόσο χρονών είναι ο Διονύσης;\nΗ Έλενα είναι δυο φορές μεγαλύτερη από την Αλκμήνη. Σε τρία χρόνια από σήμερα το άθροισμα των ηλικιών τους θα είναι 42.Πόσο χρονών είναι η Έλενα;\n-Τι γνωρίζετε για τον Ακάθιστο Ύμνο;\n- Ο Ακάθιστος Ύμνος είναι πολύ μεγάλος. Πρώτα πρώτα πήγαινε ο κόσμος κι έβλεπε έναν ακάθιστο και μετά από λίγα χρόνια τον βγάλανε ο Ακάθιστος Ύμνος.\n- Τι είναι η Αγία Γραφή και από ποια βιβλία αποτελείται;\n- Η Αγία Γραφή είναι ένας μύθος. Κάποτε πριν από πολλά χρόνια ήταν μια γυναίκα πολύ πιστή στο Θεό και την έλεγαν αγία και όλο έγραφε ποιήματα για το Χριστό και γι΄αυτό την ονόμασαν Αγία Γραφή.\nΓραπτό μαθητή σε εξετάσεις για την Ιστορία από Γυμνάσιο των Θηβών: «Όταν ο Οδυσσέας γύρισε πίσω στην Ιθάκη, βρήκε τους είκοσι ανεμιστήρες και την Πηνελόπη να τους δουλεύει στο φουλ»...\nΑπό Γυμνάσιο της Καβάλας: «Ο γλάρος είναι αποδημητικό πουλί. Το καλοκαίρι πάει στην παραλία, το χειμώνα στις ακτές. Ενδιαμέσως στους σκουπιδότοπους και σε λιμάνια»...\nΑπό Γυμνάσιο του Ηρακλείου: «Ο κύκλος είναι μία στρογγυλή γραμμή, χωρίς συνδέσεις, ενωμένη με τέτοιο τρόπο που δεν μπορείς να καταλάβεις που αρχίζει και που τελειώνει»…\nΑπό Γυμνάσιο της Καρδίτσας: «Ο κύκλος δεν έχει ούτε αρχή ούτε τέλος, εκτός αν σταματήσεις το διαβήτη»...\nAπό Έκθεση μαθητή στο Γυμνάσιο του Αργοστολίου: «Ο Ε. Λύτης και ο Σ. Εφέρης είναι και οι δύο Έλληνες ποιητές κατηγορίας νόμπελ»...\nΑπό γραπτό μαθητή σε εξετάσεις για την Ιστορία: «Η επανάσταση του ‘21 έγινε πριν από 1821 χρόνια. Σήμερα γιορτάζουμε την τελική του πτώση»...\nΑπόσπασμα από κείμενο σε διαγώνισμα:\n- Και ο Θεμιστοκλής, με τα λίγα περσικά που ήξερε, τους είπε "Μολών λαβέ"!\n- Γιορτάζουμε τότε που οι Γερμανοί μπήκαν με τις μπότες τους στο Πολυτεχνείο και οι Τούρκοι με τα τανκς τους χτύπησαν και μπήκαν κ ι αυτοί μέσα. Οι φοιτητές φώναζαν πάνω στα κάγκελα "Έξω όλοι από το Πολυτεχνείο"\n- Την 25η Μαρτίου ένας παλιός Γερμανός είπε στους Έλληνες να πολεμήσουν για να διώξουν τους Τούρκους που έμεναν μαζί. Οι Έλληνες είπαν ναι κι άρχισαν να πολεμάνε αλλά οι Τούρκοι δεν έφευγαν κι έμειναν μαζί μας.\nΤι γνωρίζετε για την έρημο Σαχάρα;\n- Στην έρημο Σαχάρα έχει ερημιά. Δεν υπάρχει ψυχή.\nΑναρτήθηκε από Δάσκαλος στις Τρίτη, Μαρτίου 25, 2008 0 σχόλια\nΕδώ, διαδραστικός χάρτης\nΑναρτήθηκε από Δάσκαλος στις Δευτέρα, Μαρτίου 24, 2008 0 σχόλια\n1 εκατοστόμετρο (cm) = 10 χιλιοστόμετρα (mm).\n1 δεκατόμετρο(dm) = 10 cm\n1 μέτρο (m) = 10 dm\n1 χιλιόμετρο (km) = 1000 m\n1 cm = 1/100 m\n1 mm = 1/10 cm\n1 dm = 1/10 m\n1 m = 1/1000 km\n1 m 2 dm = ___ cm;\nΛύση:1 m = 100 cm; 2 dm = 2 x 10 cm = 20 cm; 1 m 2dm = 100 cm + 20 cm = 120 cm.\n2 m = _____ dm\n2 cm = _____ mm\n3 m = _____ cm\n4 m = _____ mm\n3 m 2 dm = ______ cm\n2 m 30 cm = ______ mm\n1 m 2 mm = ______ mm\n3 km = ______ m\n2 km = ______ cm\n1 km 2 m = ______ m\nΑναρτήθηκε από Δάσκαλος στις Κυριακή, Μαρτίου 23, 2008 0 σχόλια\nΠοιoς ήταν ο πατέρας της Ιστορίας;\nΠοιος δημιούργησε το αξίωμα των 10 στρατηγών στην αρχαία Αθήνα;\nΠού νίκησε ο Φίλιππος τους Θηβαίους-Αθηναίους;\nΠοιοι ήταν οι αρχιτέκτονες του Παρθενώνα;\nΠοιος ήταν ο νομοθέτης των Αθηναίων πριν από τον Σόλωνα;\nΠοιος κατασκέυασε τα Προπύλαια;\nΠοιοι ήταν οι τρεις μεγάλοι τραγικοί ποιητές;\nΠώς έλεγαν το δάσκαλο της μουσικής στην αρχαία Αθήνα;\nΠώς ονομάζονταν οι ξένοι που είχαν εγκατασταθεί στην Αθήνα και ασχολούνταν με το εμπόριο;\nΠώς ονομάστηκε η συνένωση της Αθήνας και άλλων ελληνικών πόλεων;\nΠότε έγινε η μάχη των Πλαταιών;\nΠότε δημιουργήθηκε η Α' Αθηνα'ι'κή συμμαχία;\nΧαμηλά τα αποθέματα νερού\nΧαμηλότερα αποθέματα νερού από πέρυσι διαθέτουν οι ταμιευτήρες από τους οποίους υδροδοτείται η Αττική, σύμφωνα με τα στοιχεία που δόθηκαν στη δημοσιότητα από την ΕΥΔΑΠ. Η Εταιρεία ανακοίνωσε, μέτρα για την προστασία των αποθεμάτων της. Για το σκοπό αυτό, χρησιμοποιείται για την υδροδότηση της Αθήνας και το νερό της Υλίκης.\nΑναρτήθηκε από Δάσκαλος στις Σάββατο, Μαρτίου 22, 2008 0 σχόλια


Τραγωδία στη Θεσσαλονίκη: Πατέρας πυροβόλησε και σκότωσε τον γιο του | karatzova.com\nHome / Ελλάδα / Τραγωδία στη Θεσσαλονίκη: Πατέρας πυροβόλησε και σκότωσε τον γιο του\nΤραγωδία στη Θεσσαλονίκη: Πατέρας πυροβόλησε και σκότωσε τον γιο του\nΑνώνυμος 26 Απριλίου 2020 - 3:52 μ.μ.\nΑν ειναι δυνατον το παιδι του. Τουλαχιστον μην τον ονομαζετε πατερα.\nΑνώνυμος 26 Απριλίου 2020 - 7:44 μ.μ.\nΧαλάρωσε. Εάν δεν έχεις ζήσει με χρήστη μην μιλάς καλύτερα. Άφησε τους συναισθηματισμούς για αλλού. Φρόντισε να μην σου τύχει. Τότε θα σου πω κι εγώ τί γονιός θα είσαι.\nΑνώνυμος 26 Απριλίου 2020 - 7:49 μ.μ.\nΜην σου τύχει άσε τα λόγια τα μεγάλα\nΑνώνυμος 26 Απριλίου 2020 - 8:06 μ.μ.\nΑχ να μην λεμε μεγαλα λογια! Το παιδι γιατρο χρειαζοταν! Ποσο ευκολο ομως ειναι να παρεις εναν νεαρο και να τον πας στον ψυχιατρο? Σιγουρα αυτος ο πατερας αγαπουσε το παιδι του περισσοτερο απο εμας που τον κατακρινουμε....Δεν δικαιολογω αλλα ποιος ξερει ποσο πολυ ειχε αγανακτησει! Ισως αν δεν εκανε το κακο ο πατερας να το εκανε καποια στιγμη ο γιος! Πισω απο κλειστες πορτες δεν γνωριζουμε τι γιμεται! Ο θεος να συγχωρεσει και τους δυο και κσλο παραδεισο στο παλικατι!!\nΑνωνυμος 27 Απριλίου 2020 - 2:10 π.μ.\nΟποιος δεν εχει ζησει μεσα στο σπιτι του τετοιου ειδους καταστασεις ξυλοδαρμους φασαριες καθημερινες κτλ δεν δικαιουται να μιλα.....


Το 80% του Μίτσελ στον πάγκο του Ολυμπιακού - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Το 80% του Μίτσελ στον πάγκο του Ολυμπιακού\nΤο 80% του Μίτσελ στον πάγκο του Ολυμπιακού\nΑπό την σκληρή κριτική και την πόρτα της εξόδου στην αναγνώριση του έργου του και την απόλυτη εμπιστοσύνη της διοίκησης του Ολυμπιακού. Με τη νίκη επί του Παναιτωλικού ο Ολυμπιακός συμπλήρωσε 40 νίκες στα 50 παιχνίδια με τον Μίτσελ στον πάγκο, έχοντας παραμείνει στο πρωτάθλημα για 32 διαδοχικά παιχνίδια αήττητος.Μπορεί να μην εντυπωσίασε με την απόδοσή του, ωστόσο ο Ολυμπιακός έκανε το χρέος του -και- κόντρα στον Παναιτωλικό. Εκμεταλλευόμενος μάλιστα την γκέλα του ΠΑΟΚ στα Χανιά με τον Πλατανιά, οι πρωταθλητές Ελλάδας έχουν… εξαφανιστεί στον πίνακα της βαθμολογίας, αφού πλέον απέχουν 14 βαθμούς από τον Δικέφαλο 12 αγωνιστικές πριν το τέλος του μαραθωνίου.\nΜία νίκη επί του Παναιτωλικού μπορεί να μην αποτελεί σημείο αναφοράς για τον Ολυμπιακό, αποτελεί όμως για τον προπονητή του. Κι αυτό, καθώς ο Μίτσελ συμπλήρωσε 50 παιχνίδια στην τεχνική ηγεσία των πειραιωτών.\nΗ πορεία του Ολυμπιακού με τον ισπανό τεχνικό συνοδεύεται από εξαιρετικά στατιστικά, καθώς οι ερυθρόλευκοι μετρούν σε όλες τις διοργανώσεις 40 νίκες, 6 ισοπαλίες και μόλις τέσσερις ήττες (όλες στην Ευρώπη).\nΣυγκεκριμένα με τον Μίτσελ στον πάγκο ο Ολυμπιακός έχει ρεκόρ στην Ελλάδα 28-4-0, στο Κύπελλο 9-1-0 και στην Ευρώπη 3-1-4. Οι μοναδικές ήττες του είναι οι δύο από τη Λεβάντε στο Europa League της προηγούμενης σεζόν και οι δύο από την Παρί Σεν Ζερμέν στους ομίλους του φετινού Champions League.\nΠαράλληλα ο Ολυμπαικός συμπλήρωσε στο ελληνικό πρωτάθλημα 32 παιχνίδια χωρίς να έχει ηττηθεί. Τελευταία ήττα του στη Super League ήταν αυτή από τον Ατρόμητο στο Καραϊσκάκη πέρσι με τον Αντώνη Νικοπολίδη στον πάγκο και τον Μίτσελ να παρακολουθεί για πρώτη φορά τη νέα του ομάδα από τις σουίτες του φαληρικού γηπέδου.\nΑπό τότε κύλησε πολύ νερό στ’ αυλάκι και ο ίδιος ο Μίτσελ είχε τα πάνω του και τα κάτω του. Ο αποκλεισμός από τη Λεβάντε, οι αδιάφορες εμφανίσεις του Ολυμπιακού στα τέλη του περσινού πρωταθλήματος, αλλά και η κακή του εικόνα στα φιλικά του καλοκαιριού τον έφεραν σε πολύ δύσκολη θέση.\nΗ δύσκολη νίκη επί της Καλλονής τον έστειλε στην πόρτα της εξόδου, αλλά το μεγάλο διπλό στο Βέλγιο επί της Αντερλεχτ ήταν το ματς, που άλλαξε τα δεδομένα.\nΑπό εκείνο το σημείο ακολούθησαν κι άλλες μεγάλες νίκες στην Ευρώπη, οι εμφανίσεις του Ολυμπιακού στην Ελλάδα έγιναν εξαιρετικές -μέχρι πρότινος- και ο Μίτσελ οδηγεί εκ του ασφαλούς την ομάδα του Πειραιά σε ένα ακόμα πρωτάθλημα.\nΤο μεγαλύτερο επίτευγμά του ωστόσο είναι η πρόκριση στους "16" του Champions League, κάτι που δεν κατάφερε να πετύχει ούτε ο Ερνέστο Βαλβέρδε, που επί της θητείας του ο Ολυμπιακός έπαιξε το καλύτερο ποδόσφαιρό του τα τελευταία χρόνια.\nΗ πρόκληση της Μάντσεστερ Γιουνάιτεντ είναι μεγάλη κι αν καταφέρει να την αποκλείσει ο Μίτσελ απλώς… δεν θα κουνιέται από το Λιμάνι. Ο ισπανός κατάφερε με το σπαθί του να γυρίσει τη κατάσταση και από εκεί που κρινόταν αναλώσιμος και έτοιμος προς αποχώρηση, έχει κερδίσει άπαντες στον Πειραιά και φυσικά την απόλυτη στήριξη της διοίκησης του Βαγγέλη Μαρινάκη.


HILEC CPCDMXIN-5 ΚΑΛΩΔΙΟ ΗΧΕΙΟΥ < Καλώδια Ηχείων | DJShop\nHILEC CPCDMXIN-5 ΚΑΛΩΔΙΟ ΗΧΕΙΟΥ\nCPCDMXIN-5 καλώδιο powerCON- shuko / XLR 3G1.5mm² μήκους 5m από την Hilec.\nΒύσμα 1 : Xlr Αρσενικό, Schuko\nΒύσμα 2 : Xlr Θηλυκό, Powercon\nΑγωγοί : 3G1.5Mm²\nCPCDMXLINK-1 καλώδιο powerCON / XLR 3G1.5mm² μήκους 1m από την Hilec.\nHILEC CPCDMXLINK-1 ΚΑΛΩΔΙΟ ΗΧΕΙΟΥ\nCPCDMXIN-10 καλώδιο powerCON- shuko / XLR 3G1.5mm² μήκους 10m από την Hilec.\nHILEC CPCDMXIN-10 ΚΑΛΩΔΙΟ ΗΧΕΙΟΥ\nCPCDMXIN-3 καλώδιο powerCON- shuko / XLR 3G1.5mm² μήκους 3m από την Hilec.\nHILEC CPCDMXIN-3 ΚΑΛΩΔΙΟ ΗΧΕΙΟΥ\nCPCDMXLINK-5 καλώδιο powerCON / XLR 3G1.5mm² μήκους 5m από την Hilec.\nHILEC CPCDMXLINK-5 ΚΑΛΩΔΙΟ ΗΧΕΙΟΥ\nCPCDMXLINK-3 καλώδιο powerCON / XLR 3G1.5mm² μήκους 3m από την Hilec.\nHILEC CPCDMXLINK-3 ΚΑΛΩΔΙΟ ΗΧΕΙΟΥ


Εφτά θαύματα της φύσης που πρέπει να δεις - Greek Riviera News\nΚΕΝΤΡΙΚΗ/Διεθνή/Εφτά θαύματα της φύσης που πρέπει να δεις\nΕφτά θαύματα της φύσης που πρέπει να δεις\nΚόλπος Χα Λονγκ, Βιετνάμ\nΤο «Εθνικό Στολίδι» του Βιετνάμ αποτελείται από χιλιάδες ασβεστολιθικούς σχηματισμούς ηλικίας 500 εκατομμυρίων χρόνων και νησίδες σε διάφορα μεγέθη, οι οποίες δημιουργούν σκηνικό Παραδείσου.\nΚαταρράκτες Ιγκουάζου, σύνορα Βραζιλίας – Αργεντινής\nΈναν εντυπωσιακό δίκτυο από 275 διαφορετικούς καταρράκτες που εκτείνονται σε τρία χιλιόμετρα και αποτελούν την μεγαλύτερη «ομάδα» καταρρακτών του κόσμου. Ένα σπάνιο φυσικό θέαμα, περιβαλλόμενο από οργιώδη βλάστηση.\nΚαταρράκτες Βικτωρίας, σύνορα Ζάμπια και Ζιμπάμπουε\nΔιπλάσιοι σε πλάτος και βάθος από τους καταρράκτες του Νιαγάρα, οι καταρράκτες της Βικτώρια θεωρούνται ως οι μεγαλύτεροι στον κόσμο. Η ορμή του νερού που σκάει μάλιστα είναι τόσο μεγάλη, που ακούγεται σε απόσταση 38 χιλιομέτρων.\nΟ μεγαλύτερος κοραλλιογενής ύφαλος στον κόσμο βρίσκεται στη Θάλασσα των Κοραλλίων και αποτελείται από 2.900 ξεχωριστούς υφάλους και 940 νησιά, ενώ εκτείνεται σε μήκος μεγαλύτερο των 2.600 χιλιόμετρων.\nΓκραντ Κάνυον, Αριζόνα – ΗΠΑ\nΤο μακρύ φαράγγι που σμιλεύτηκε από τον ποταμό Κολοράντο, έχει μήκος 446 χιλιομέτρων, πλάτος μεταξύ 6,5 και 29 χιλιομέτρων και βάθος που φτάνει τα 1,83 χιλιόμετρα.\nΜακράν ένα από τα εντυπωσιακότερα φυσικά φαινόμενα, το πολυφωτογραφημένο Βόρειο Σέλας συμβαίνει στα πιο ψηλά στρώματα της ατμόσφαιρας, σε πολικές περιοχές και δημιουργείται από τη σύγκρουση ηλιακών ανέμων στην μαγνητόσφαιρα της Γης.\nΗ ψηλότερη κορυφή της οροσειράς των Ιμαλαΐων, η οποία υψώνεται 8.848 χιλιόμετρα πάνω από την επιφάνεια της θάλασσας. Κυριολεκτικά, μια κορυφαία εμπειρία.\nθαύματα ταξίδια Φύση\nΕπιστρεπτεα προκαταβολή 6 άνοιξε η πλατφόρμα υποβολής αιτήσεων\nΠουλήθηκε η βίλα του Ωναση στο Λαγονησι σε πάμπλουτο Άραβα\nΣυμφωνία ΕΕ και Pfizer για εώς 1,8 δις δόσεις του εμβολίου\nΕ.Γ.Ν.Υ.Α:Συγκινητική προσφορά στο σωματείο στα πλαίσια της Παγκόσμιας Ημέρας Υγείας\nΕΜΑ: Τα 6 συμπτώματα που πρέπει να προσέχουν όσοι εμβολιάζονται με AstraZeneca\nLast Update on: 20 Σεπτεμβρίου, 2021 at 00:34


Πανοσιολογιώτατος Αλέξιος: Δέκα χρόνια στη διακονία του Θεού και του Σεβασμιωτάτου Πατέρα μου κ. Δωροθέου Β’ - Δι' ευχών\n11 Δεκεμβρίου 2010 – 11 Δεκεμβρίου 2020\nΔέκα χρόνια στη διακονία του Θεού και του Σεβασμιωτάτου Πατέρα μου κ. Δωροθέου Β’, διότι\n«Ὡς ὁ Χριστός ἄνευ τοῦ Πατρός οὐδέν ποιεῖ, οὕτως οὐδέ ὁ διάκονος ἄνευ τοῦ Ἐπισκόπου. Καί ὥσπερ ὑπόχρεως Υἱός Πατρί, οὕτω καί πᾶς διάκονος ἐπισκόπῳ» (Ἀποστολικαί Διαταγαί, Β ́ 30, ΜG 1, 677), και «πᾶς διάκονος ὑπάρχει τοῦ ἐπισκόπου ἀκοή καί ὀφθαλμός καί στόμα, καρδίᾳ τε καί ψυχῇ» (Συμεών Θεσσαλονίκης, ΜG 155, 373)……….\nΥπάρχει, όμως, για τον καθένα μας και η «ΔΕΚΑΤΗ ΩΡΑ». Είναι η ώρα που συναντηθήκαμε ουσιαστικά με τον Χριστό και ανταποκριθήκαμε στην σωτήριο κλήση Του.\nΣήμερα, συμπληρώνονται 10 χρόνια από τη μοναχική μου κουρά, την απαρχή και το θεμέλιο της σταδιοδρομίας μου ως Κληρικού στον κόσμο, με νυμφαγωγό τον Σεβασμιώτατο Ποιμενάρχη μου κ. Δωρόθεο Β’ και χειραγωγό τον σεβαστό μου Πνευματικό, π. Νικόλαο Κλάδη!\nΑς είναι δοξασμένο το Όνομά Του!\nPrevious articleArchbishop Ieronymos: Επικοινωνία Μητσοτάκη-Ιερώνυμου για το άνοιγμα των εκκλησιών τα Χριστούγεννα\nNext articleArchbishop Ieronymos: Θα συμμετάσχουμε στις εκκλησιαστικές Ακολουθίες με προσοχή και εφαρμογή των μέτρων


Ideal: Στις 27 Ιουνίου η Γ.Σ. | Onsports.gr\nhome ΕιδήσειςΠολιτικήIdeal: Στις 27 Ιουνίου η Γ.Σ. Κοινοποιήστε\nIdeal: Στις 27 Ιουνίου η Γ.Σ.\tΣυντάκτης: Onsports Team\nΔημοσίευση: Πέμπτη, 02 Ιουνίου 2011 20.31\nΣτις 27 Ιουνίου 2011, ημέρα Δευτέρα και ώρα 15:00 θα λάβει χώρα η τακτική γενική συνέλευση του ομίλου Ideal, στα γραφεία της έδρας της Εταιρείας, που βρίσκονται στο Δήμο Αθηναίων, όπως αναφέρει το newscode.gr.\tΗ συνέλευση θα λάβει αποφάσεις επί των εξής θεμάτων:1. Έγκριση των ετήσιων εταιρικών και ενοποιημένων οικονομικών καταστάσεων για την εταιρική χρήση 2010 (01.01.2010-31.12.2010), που έχουν συνταχθεί σύμφωνα με τα Διεθνή Λογιστικά Πρότυπα, μετά των επ’ αυτών εκθέσεων του Διοικητικού Συμβουλίου και των ελεγκτών. Διαβάστε περισσότερα στο newscode.gr.\tΚατηγορία: Πολιτική


Αυτά είναι τα σχέδια του Γ. Πανούση για την ΕΛ.ΑΣ. | Ελλάδα Ειδήσεις\nΑυτά είναι τα σχέδια του Γιάννη Πανούση για την ΕΛ.ΑΣ.\nΤα μελλοντικά σχέδια του αναπληρωτή υπουργού Προστασίας του Πολίτη, Γιάννη Πανούση και η επιθυμία για την "αποστρατιωτικοποίηση" της ΕΛ.ΑΣ.\nΓΡΑΦΕΙ: ΠΑΝΑΓΙΩΤΗς ΣΠΥΡΟΠΟΥΛΟς published 01 Φεβ. 15 (09:24)\n«Επιστήμονες» αστυνομικοί και όχι «στρατιώτες», όχι αστυνομικούς «μπάτσους» και πολίτες «κλωτσοσκούφια», συλλήψεις όσων παρανομούν όχι εκείνων που διαδηλώνουν, μόνο αναγκαία χρήση χημικών σε διαδηλώσεις και κανένας αστυνομικός «μυστικός», κανένας αστυνομικός με κουκούλα ή μπαλακλάβα (περιλαίμιο μοτοσυκλετιστών), που θα παριστάνει τον... διαδηλωτή, οι αύρες έχουν προληπτικό χαρακτήρα, θέλουμε προστασία και πρόληψη όχι καταστολή, δεν έχει ρόλο η άσκηση βίας, δεν είναι οι αστυνομικοί σε «πόλεμο» με τους πολίτες και αντίστροφα, θέλουμε μία συμμετοχική και αποκεντρωμένη αστυνόμευση για την αντιμετώπιση της εγκληματικότητας, ο πολίτης είναι σύμμαχος όχι εχθρός.\nΗ πρόθεση του Γιάννη Πανούση είναι να «συγκρουστεί» με καθαρά... στρατιωτικές αστυνομικές υπηρεσίες όπως τα ΜΑΤ, ΥΜΕΤ, ΕΚΑΜ και ομάδα ΔΕΛΤΑ\nΟι παραπάνω είναι μερικές από τις αποκαλυπτικές αναφορές του αναπληρωτή υπουργού Προστασίας του Πολίτη, Γιάννη Πανούση, στον «Ελεύθερο Τύπο της Κυριακής», σχετικά με τα μελλοντικά σχέδιά του και την επιθυμία να... αποστρατιωτικοποιήσει δομές της ΕΛ.ΑΣ. και της εκπαίδευσης των στελεχών της, στην οποία δίνει μεγάλη σημασία. Η πρόθεσή του είναι να «συγκρουστεί» με καθαρά... στρατιωτικές αστυνομικές υπηρεσίες όπως τα ΜΑΤ, ΥΜΕΤ, ΕΚΑΜ και ομάδα ΔΕΛΤΑ.\nΑν και η Εθνική Υπηρεσία Πληροφοριών αναμένεται να περιέλθει στις αρμοδιότητες του πρωθυπουργού, ο κ. Πανούσης θα επιθυμούσε τη μετονομασία της σε Υπηρεσία Προστασίας της Ελληνικής Δημοκρατίας ή του Δημοκρατικού Πολιτεύματος, και να ανταποκρίνεται στους τίτλους που προτείνει. Παράλληλα, είναι «ένθερμος οπαδός» της συγχώνευσης των Υπουργείων Δικαιοσύνης και Προστασίας Πολίτη σε Υπουργείο Δικαιοσύνης, Δημόσιας Ασφάλειας και Προστασίας των Ελευθεριών.\nΑσφάλεια με... αντιανεμικά\nΟ σχεδιασμός της συντονισμένης και αποκεντρωμένης αστυνόμευσης που επιθυμεί ο καθηγητής εγκληματολογίας, περιλαμβάνει τη συμμετοχή μόνο ένστολων σε συγκεντρώσεις και πορείες διαμαρτυρίας. Ακόμη και οι «μυστικοί» θα είναι… διακριτοί, χωρίς ρουχισμό και είδη που παραπέμπουν σε… διαδηλωτές, καθώς αυτή η μεταμφίεση προσφέρει έδαφος-κάλυψη σε μερικούς, έστω και ελάχιστους ένστολους, να κινηθούν πέρα από τα όρια, ανεξέλεγκτα και χωρίς ευκολία εντοπισμού τους. Πλέον θα υπάρχει ονομαστικοποιημένη τοποθέτηση των… undercover αστυνομικών-παρατηρητών, που θα αναφέρουν για κάθε κίνηση και ενέργειά τους. Ενδέχεται το προσωπικό υπηρεσιών της Διεύθυνσης Ασφάλειας Αττικής που θα αποσχολείται σε μέτρα ασφαλείας διαδηλώσεων να φορά... αντιανεμικά μπουφάν με διακριτικά των τμημάτων τους.\n«Οι αντιεξουσιαστές πρέπει να καταλάβουν ότι η κυβέρνηση χρειάζεται χρόνο και τρόπο εφαρμογής της νέας φιλοσοφίας της. Δεν είμαστε υπέρ της βίας και του πολέμου. Πρέπει όμως να κάνουν και εκείνοι το ίδιο», τόνισε ο κ. Πανούσης. Συμπλήρωσε επίσης, ότι προφανώς θα συλληφθεί εκείνος που κάνει κάτι παράνομο, όχι όμως γιατί διαδηλώνει, «δεν θα ξυλοφορτωθεί ή υβριστεί από αστυνομικούς επειδή διαδηλώνει. Ναι σε κάποιες περιπτώσεις γινόταν αυτό. Τώρα πλέον τέρμα όμως. Ζητούμενο είναι η κοινωνική συναίνεση».\nCSI και ΜΜΕ\nΑκόμη και οι «μυστικοί» αστυνομικοί θα είναι… διακριτοί, χωρίς ρουχισμό και είδη που παραπέμπουν σε… διαδηλωτές\nΟ αρμόδιος υπουργός ή καθηγητής, όπως θέλει να τον αποκαλούν ακόμη, θα επιδιώξει τη δημιουργία ενός Ερευνητικού Ινστιτούτου Αστυνομικών Σπουδών, ενταγμένου σε ένα Ινστιτούτο Αντεγκληματικής Πολιτικής για ανάπτυξη τεχνολογικών και πληροφοριακών εφαρμογών (τύπου CSI).\nΟι σπουδές εκτός από ομιλίες, συζητήσεις, επιδείξεις, πρέπει να περιλαμβάνουν και «εθισμούς σε ρόλους» (roleplaying) καθώς και «προσομοιώσεις» (simulations), ενώ στον σχεδιασμό αστυνόμευσης πρέπει να δίνεται ιδιαίτερη σημασία στις ιδιομορφίες του χώρου και τις ιδιότητες των κατοίκων (π. χ. πολυεθνική προέλευση), που καθιστούν το «υπηρετείν» (serve) και «προστατεύειν» (protect) αντικείμενο ειδικής ανάλυσης.\n«Μαθαίνουμε πράττοντας και όχι απλώς ακούγοντας», υποστηρίζει ο κ. Πανούσης και συμπληρώνει ότι κρίνεται αναγκαία η (αυτο)αξιολόγηση του συστήματος μέσα στα πλαίσια μιας σταθερότητας αρχών αλλά και μιας ευκαμψίας δομών.\nΠρόθεσή του είναι ακόμη και η δημιουργία... ΙΕΚ στην Αστυνομική Ακαδημία όπου οι σπουδαστές θα ενημερώνονται για ζητήματα ΜΜΕ (π. χ. ίδρυση Ρ/Σ: «Ο μπλε φίλος»), Διεθνών Σχέσεων, Οικονομίας, Μεταναστευτικής Πολιτικής, Σωφρονιστικής και θα μαθαίνουν ξένες γλώσσες. Ο κ. Πανούσης είναι υπέρμαχος ενός ειδικού τμήματος εκπαίδευσης ατόμων που προέρχονται από ειδικές κοινωνικές ομάδες (όπως Ρομά, πομάκοι, ελληνοπόντιοι, πολιτογραφηθέντες).\nΟ... Killer Kapitalismus\nΤίποτα όμως δεν μπορεί να πετύχει αν δεν αλλάξει το κοινωνικό προφίλ του Έλληνα Αστυνομικού, επισημαίνει ο καθηγητής εγκληματολογίας. «Όπως δεν μπορούμε να έχουμε εκπαίδευση χωρίς εκπαιδευτές κατά τον ίδιο τρόπο δεν μπορούμε να έχουμε Αστυνομία χωρίς αστυνομικούς με υψηλό αίσθημα αυτοεκτίμησης, με κοινωνική αναγνώριση και με εξασφαλισμένο status» έχει τονίσει πολλές φορές ο σημερινός αναπληρωτής υπουργός Προστασίας του Πολίτη.\nΟ κ. Πανούσης υποστηρίζει ότι ο σύγχρονος αστυνόμος δεν παίζει κρυφτούλι με τους κλέφτες στις γωνίες της αλάνας ή της αυλής αλλά έχει να αντιμετωπίσει την αυτοκρατορία του εγκλήματος, τον... Killer Kapitalismus. Με αυτό το σκεπτικό θεωρεί πως «για να τον έχουμε φίλο και προστάτη (στο δρόμο, στο σχολείο, στην επιχείρηση) πρέπει αφενός να του εμπιστευτούμε "στρατηγικό ρόλο" (κι όχι απλώς εκτελεστικό) κι αφετέρου να τον εκπαιδεύσουμε κατάλληλα». Ο κ. καθηγητής θεωρεί πως ίσως αυτή είναι η αρχή μιας νέας εποχής στις σχέσεις Αστυνομίας-Πολίτη αλλά και στην ορθή, σύγχρονη, αποτελεσματική και εντός των ορίων του Συντάγματος και του πολιτισμού μας, αντιμετώπιση του εγκλήματος.\nΗ εκπαίδευση... Πανούση\nΗ εκπαίδευση των αστυνομικών, σύμφωνα με τον κ. Πανούση, έχει παιδευτικό και χειραφετικό χαρακτήρα με την έννοια ότι παρέχει γνώσεις, διαμορφώνει συνειδήσεις, προβάλλει αξίες, εγκαθιδρύει κώδικες επικοινωνίας, απελευθερώνει από στερεότυπα και προκαταλήψεις, εντάσσει στο κοινωνικό σύνολο.\n«Οι αντιεξουσιαστές πρέπει να καταλάβουν ότι η κυβέρνηση χρειάζεται χρόνο και τρόπο εφαρμογής της νέας φιλοσοφίας της. Δεν είμαστε υπέρ της βίας και του πολέμου. Πρέπει όμως να κάνουν και εκείνοι το ίδιο», τόνισε ο κ. Πανούσης\nΟι βασικές αρχές ενός προγράμματος εκπαίδευσης αστυνομικού, για τον κ. Πανούση, πρέπει να περιλαμβάνουν τρία μέρη, τη θεωρία, την πρακτική και τον διάλογο. Το διδακτικό προσωπικό να επιλέγεται από Επιστημονικό Συμβούλιο του Σώματος, στο οποίο θα συμμετέχουν αποκλειστικά καθηγητές των ΑΕΙ. Η βαθμολόγηση πρέπει να συνεκτιμάει τρεις συντελεστές: 1) ερευνητική εργασία, 2) πρωτοβουλίες, 3) γραπτό διαγώνισμα. Οι διοικητικές ικανότητες και οι ψυχοκοινωνικές ιδιότητες των αστυνομιών πρέπει να ελέγχονται -επιστημονικά και αντικειμενικά- κατά τακτά χρονικά διαστήματα.\nΤο «σχήμα» εκπαίδευσης του αναπληρωτή υπουργού ουσιαστικά περιλαμβάνει ένα... Αστυνομικό Πανεπιστήμιο. Δηλαδή απόφοιτοι ΑΕΙ, στο 5ο εξάμηνο σπουδών τους να μπορούν να επιλέξουν ειδική κατεύθυνση «Αστυνομικές Σπουδές». Όταν πάρουν πτυχίο να μπορούν να εγγράφονται στην Αστυνομική Ακαδημία για εκπαίδευση 6 μηνών που αφορά στις ιδιαίτερες πτυχές άσκησης του αστυνομικού έργου. Ο κ. Πανούσης πέρα όλων των παραπάνω κρίνει αναγκαία την ίδρυση Εθνικού Συμβουλίου Πολιτικής για την Ασφάλεια (με συμμετοχή πολιτικών, δικαστών, συνηγόρου πολίτη, δικηγόρων κ.ά).\nΗ επαγγελματική κατάρτιση, σύμφωνα με τον κ. Πανούση καλλιεργεί τις δεξιότητες και τα προσόντα, επιτρέπει την κινητικότητα, θέτει τις νέες τεχνολογίες στην υπηρεσία της οργάνωσης της εργασίας, αξιοποιεί τους ανθρώπινους πόρους. Η επαγγελματική μαθητεία διαρκεί όσο και η ενεργός ζωή...


ΠΙΝΑΚΙΔΕΣ ΑΠΟ ΚΕΡΙ: Σκηνοθετώντας το τέλος στο «Άλογο του Τορίνο» του Μπέλα Ταρ\nΣκηνοθετώντας το τέλος στο «Άλογο του Τορίνο» του Μπέλα Ταρ\nΕίδα χτες το Άλογο του Τορίνο του Μπέλα Ταρ. Πρόκειται για την τελευταία ταινία του Ούγγρου σκηνοθέτη κατά δήλωσιν του. Μπορώ τώρα να καταλάβω γιατί είναι η τελευταία. Πρόκειται για μια ταινία του τέλους. Για μια σκηνοθεσία του τέλους. Από μια στιγμή και μετά προσπαθούσα να φανταστώ το τέλος της ίδιας της ταινίας και πώς θα κατάφερνε ο Μπέλα Ταρ να οδηγήσει τον θεατή σε έναν χωρίς επιστροφή δρόμο μέσα στην ίδια την ταινία.\nΗ ταινία αρχίζει μετά την αφήγηση της περίφημης σκηνής με τον Νίτσε στην κατοικία του στο Τορίνο, εκεί όπου εξανίσταται με έναν αμαξά που μαστιγώνει το άλογό του γιατί αυτό αρνείται να προχωρήσει,. Ο Νίτσε ορμά αγκαλιάζει το άλογο κλαίγοντας και μετά κλείνεται σπίτι του, στο κρεβάτι του, στη φροντίδα της μητέρας του, λέγοντας το περίφημο (;) «μητέρα είμαι άχρηστος».\nΑπό τη μια ο Νίτσε και η μητέρα του, από την άλλη η ιστορία του αλόγου. Η ιστορία του αμαξά και της κόρης του, μια συμβίωση με μια άλλη, διαφορετική παθολογία, μια και είναι φανερή εκεί η απουσία της μητέρας. Κάποια στιγμή όταν αποφασίζουν να αδειάσουν την κατοικία τους παίρνοντας μαζί τους τα απαραίτητα για την επιβίωση, στο μπαούλο με τα ασπρόρουχα παίρνει τη θέση της και η φωτογραφία της μητέρας.\nΗ ταινία χαρακτηρίζεται από την επανάληψη των ίδιων ενεργειών, μέρα με τη μέρα, στο διάστημα των έξι ημερών, τα μέρη στα οποία είναι χωρισμένη. Το ξέζεμα του αλόγου από την άμαξα, η αλλαγή των ρούχων του αμαξά που χρειάζεται βοήθεια γιατί το ένα του χέρι είναι παράλυτο - και μια και δεν υπάρχει σύζυγος ή υπονοώντας έτσι ότι δεν υπάρχει σύζυγος – η κόρη αναλαμβάνει να τον ντύνει και να τον γδύνει, να του φορά ή να του βγάζει τα παπούτσια. Το άλογο παραμένει στο στάβλο και το «τέλος» προμηνύεται όταν όχι μόνο αρνείται να κινηθεί και να αναλάβει τη δουλειά του ως υποζύγιο, αλλά αρνείται την τροφή και το νερό.\nΗ δυάδα πατέρα κόρης, εξακολουθεί με θρησκευτική ακρίβεια τις καθημερινές οικιακές εργασίες: άντληση του νερού από το πηγάδι, μαγείρεμα – από μια βραστή πατάτα που τρώνε σερβιρισμένη στο τραπέζι σε πιάτο – μικροεπισκευές, ντύσιμο, γδύσιμο για ύπνο, κάθε μέρα το ίδιο…\nΤο επερχόμενο τέλος, δεν προμηνύεται μόνο από τη συμπεριφορά του αλόγου, αλλά από τα προφητικά λόγια ενός επισκέπτη τους, που μιλά για μια καταστροφή, ηθική και υλική που πρόκειται να επέλθει αλλά και το πηγάδι που στερεύει, μετά την επίσκεψη μιας ομάδας τσιγγάνων που αφήνουν στην κόρη ένα θρησκευτικό βιβλίο.\nΤα σημάδια της καταστροφής, του τέλους, έχουν ίσως υπερφυσικό χαρακτήρα. Το σαράκι στα ξύλα που αρνείται κι αυτό να φάει – όπως και το άλογο – ο αέρας που λυσσομανά...Το βουητό του ακούγεται συνεχώς μέσα στο σπίτι του αμαξά, και παρασέρνει φύλλα, χώμα, θολώνοντας το τοπίο στις σκηνές έξω από το σπίτι: άντληση του νερού, και άνοιγμα και κλείσιμο του σταύλου στην προσπάθεια να πειστεί το άλογο να βοηθήσει στον αγώνα τους για επιβίωση.\nΤο τέλος είναι πια ορατό όταν ενώ το πηγάδι έχει στερέψει, ο αμαξάς και η κόρη του εγκαταλείπουν την προσπάθεια να φύγουν από εκεί. Το άλογο απαλλάσσεται από τον ρόλο του ως κατοικίδιο- υποζύγιο όταν του αφαιρούν το μικρό, μόνιμο χαλινάρι του. Κατά τα άλλα η ζωή συνεχίζεται διατηρώντας τα σημάδια της ανθρώπινης υπόστασης, του ανθρώπινου πολιτισμού: ντύσιμο, γδύσιμο με βοήθεια, μαγείρεμα του φαγητού, ράψιμο και επιδιόρθωση ρούχων, με την εστία αναμμένη μέχρι το τέλος.\nΤο τέλος επέρχεται όχι όταν όλα σκοτεινιάζουν, υπάρχουν οι λάμπες που ανάβουν για το σκοτάδι. Σβήνουν όμως και αυτές, σβήνουν και τα κάρβουνα της εστίας που αποτελεί το υπέρτατο σύμβολο του ανθρώπινου πολιτισμού, σε όλες τις εποχές, από ότι φαίνεται.\nΤότε, στο τραπέζι, η κόρη αρνείται για να επιβιώσει να φάει τροφή που δεν είναι μαγειρεμένη. Ο πατέρας παιδεύεται λίγο με την ωμή πατάτα του και στο τέλος τα φώτα χαμηλώνουν.\nΕικόνα από: http://www.athensmagazine.gr/photos/articles/thumbs_large/488937f6a48c8c3fb2a9342c92426d62.jpg\nΗ αρχική σκηνή της ταινίας\nΑναρτήθηκε από Πόλυ Χατζημανωλάκη στις 1:10 μ.μ.\nΠαράξενο αλλά ο σκηνοθέτης Τάρ δεν συνδέει τη ταινία τόσο με τη φιλοσοφία τού Νίτσε όσο προσεγγίζει την Σισύφεια\n1 Μαρτίου 2012 - 11:39 π.μ.


Γύρνα τη σπυριάρα – AEK24HOURS.GR - Page 2\nΚατάσταση έκτακτης ανάγκης για Μπάνκι\nO προπονητής της ΑΕΚ, Λούκα Μπάνκι, μίλησε στο aekbc.gr για την αυριανή (13/11) αναμέτρηση με Λιετκαμπέλις: «Όλοι στην ομάδα γνωρίζουμε ότι βρισκόμαστε σε κατάσταση έκτακτης ανάγκης και γι’ αυτό το λόγο θα επιδιώξουμε αύριο να πάρουμε το καλύτερο δυνατό από κάθε παίκτη του ρόστερ. Η ομαδικότητα μας είναι το κλειδί της επιτυχίας μέχρι στιγμής […]\nΣτην προπόνηση ο Πράπας\nΟλοκληρώθηκε η προπόνηση της «Βασίλισσας» ενόψει της αυριανής (13/11) αναμέτρησης με Λιετκαμπέλις στο πλαίσιο της 6ης αγωνιστικής του BCL. Στα προβλήματα που αντιμετωπίζει ο Λούκα Μπάνκι ήρθε να προστεθεί και αυτό του Ξαβιέ Ρατάν Μέις, που τραυματίστηκε στο ματς Πρωταθλήματος με τον Χολαργό. Εκτός παρέμειναν και οι Ντούσαν Σάκοτα (ατομικό πρόγραμμα), Βασίλης Ξανθόπουλος και […]\nΑγωνία για Μέις\nΓια άλλη μία φορά η κακοδαιμονία χτύπησε τη «Βασίλισσα». Αγωνία επικρατεί αυτή την ώρα στο στρατόπεδο της ΑΕΚ, καθώς ο Ξαβιέ Ρατάν Μέις τραυματίστηκε στη διάρκεια της αναμέτρησης με Χολαργό. Ο Καναδός γκαρντ θα υποβληθεί αργά τη νύχτα σε μαγνητική τομογραφία στην Ευρωκλινική Αθηνών για να διαπιστωθεί το μέγεθος του προβλήματος, Η πρώτη […]\nΗ ΑΕΚ επικράτησε 73-63 του Χολαργού στο Κλειστό του ΟΑΚΑ στο πλαίσιο της 5ης αγωνιστικής της betshop.gr Βasket League. O Mάλκολμ Γκρίφιν με 15 πόντους ήταν ο πρώτος σκόρερ της «Βασίλισσας». Με την έναρξη του αγώνα η ΑΕΚ «έτρεξε» σερί 4-0. Ο Γκρίφιν με τέσσερις συνεχόμενους πόντους έκανε το 8-3, στο 4’. Με επιμέρους […]\nΤο blogάρισμα του Γκρίφιν για το ματς με τον Χολαργό\nΠροερχόμαστε από μια σημαντική νίκη στο Basketball Champions League με αντίπαλο την Φουενλαμπράδα. Αυτή η νίκη μας έφερε σε θέση ισχύος, όσο αφορά στην πρόκρισή μας στην επόμενη φάση του BCL. Πρέπει να συνεχίσουμε το ίδιο σοβαροί και στη συνέχεια, καθώς ακολουθούν κι άλλα δύσκολα ματς. Αφήνουμε πίσω, όμως, την Ευρώπη και εστιάζουμε στο […]\nΤον πρώτο λόγο η ΑΕΚ κόντρα στον Χολαργό σύμφωνα με τον Μπάνκι\nΟ προπονητής της ΑΕΚ, Λούκα Μπάνκι, μίλησε στο aekbc.gr για την αυριανή (10/11) αναμέτρηση με Χολαργό στο Κλειστό του ΟΑΚΑ. «Έχουμε μπροστά μας ένα δύσκολο ματς με αντίπαλο τον Χολαργό, που έχει το ίδιο ρεκόρ με μας στο Πρωτάθλημα. Μπορεί να είχε δύο πολύ δύσκολα ματς με τον Ολυμπιακό και το Περιστέρι στη σειρά, […]\nΟ προπονητής της ΑΕΚ, Λούκα Μπάνκι, τόνισε στη συνέντευξη Τύπου μετά την αναμέτρηση της ΑΕΚ με τη Φουενλαμπράδα: «Ήταν ένα ματς με μεγάλη ένταση. Και οι δύο ομάδες έκαναν μεγάλη προσπάθεια. Αντιληφθήκαμε από την αρχή πόσο έτοιμη να παίξει ήταν η Φουενλαμπράδα. Το ρεκόρ τους λέει πολλά, είχαν κερδίσει δύο ματς εκτός έδρας, ακόμη […]\nΟ Λούκα Μπάνκι παραχώρησε μια απολαυστική συνέντευξη στο match programme της ΑΕΚ με τη Φουενλαμπράδα. Αναλυτικά όσα δήλωσε: -Κόουτς, είναι ο αγώνας με Φουενλαμπράδα κομβικός για την πρόκριση της ΑΕΚ; «Nαι είναι πολύ σημαντικός για την ομάδα. Μετά τις δύο συνεχόμενες νίκες εκτός έδρας, πρέπει να εκμεταλλευτούμε το πλεονέκτημα που έχουμε και στα […]


Βελτίωση του καιρού: Αραιές νεφώσεις κι άνοδος της θερμοκρασίας [αναλυτική πρόγνωση] | κοινωνια | newsonly.gr\nΒΡΙΣΚΕΣΤΕ ΕΔΩ: ΑΡΧΙΚΗ / ΚΟΙΝΩΝΙΑ 8:3419/5\nΒελτίωση του καιρού: Αραιές νεφώσεις κι άνοδος της θερμοκρασίας [αναλυτική πρόγνωση]\nΝεφώσεις με τοπικές βροχές και σποραδικές καταιγίδες θα παρουσιάσει ο καιρός σήμερα Παρασκευή στα νοτιοανατολικά ενώ θα σημειωθεί σταδιακή βελτίωση. Στα υπόλοιπα, ο καιρός θα είναι γενικά αίθριος με λίγες πρόσκαιρες νεφώσεις. Οι άνεμοι θα πνέουν από βόρειες διευθύνσεις στο Αιγαίο 6 και πρόσκαιρα τοπικά 7 μποφόρ.\nΑναλυτικά η πρόγνωση της ΕΜΥ:ΜΑΚΕΔΟΝΙΑ, ΘΡΑΚΗ ΚΑΙΡΟΣ: Γενικά αίθριος και μόνο τις μεσημβρινές και απογευματινές ώρες θα αναπτυχθούν τοπικές νεφώσεις, οπότε είναι πιθανό να εκδηλωθούν σποραδικοί όμβροι στα ορεινά. ΑΝΕΜΟΙ: Μεταβλητοί 3 με 4 και στα ανατολικά βορειοανατολικοί 4 με 5 μποφόρ με εξασθένηση το απόγευμα. ΘΕΡΜΟΚΡΑΣΙΑ: Από 11 ως 24 βαθμούς Κελσίου. Στη Δυτική Μακεδονία 3 με 4 βαθμούς χαμηλότερη.ΝΗΣΙΑ ΙΟΝΙΟΥ, ΗΠΕΙΡΟΣ, ΔΥΤΙΚΗ ΣΤΕΡΕΑ, ΔΥΤΙΚΗ ΠΕΛΟΠΟΝΝΗΣΟΣ ΚΑΙΡΟΣ: Γενικά αίθριος και μόνο τις μεσημβρινές και απογευματινές ώρες θα αναπτυχθούν τοπικές νεφώσεις, οπότε είναι πιθανό να εκδηλωθούν σποραδικοί όμβροι στα ορεινά της Ηπείρου. ΑΝΕΜΟΙ: Μεταβλητοί 3 με 4 και στο Ιόνιο βορειοδυτικοί τοπικά 5 μποφόρ. ΘΕΡΜΟΚΡΑΣΙΑ: Από 8 ως 25 βαθμούς Κελσίου.ΘΕΣΣΑΛΙΑ, ΑΝΑΤΟΛΙΚΗ ΣΤΕΡΕΑ, ΕΥΒΟΙΑ, ΑΝΑΤΟΛΙΚΗ ΠΕΛΟΠΟΝΝΗΣΟΣ ΚΑΙΡΟΣ: Γενικά αίθριος. Λίγες πρόσκαιρες νεφώσεις στην ανατολική Στερεά και την Εύβοια τις πρωινές ώρες. ΑΝΕΜΟΙ: Βόρειοι βορειοανατολικοί 3 με 4, στα ανατολικά 5 με 6 και πρόσκαιρα τοπικά μέχρι 7 μποφόρ.ΘΕΡΜΟΚΡΑΣΙΑ: Από 10 ως 25 βαθμούς Κελσίου.ΚΥΚΛΑΔΕΣ, ΚΡΗΤΗ ΚΑΙΡΟΣ: Στις Κυκλάδες νεφώσεις με τοπικές βροχές και πιθανώς σποραδικές καταιγίδες τις πρωινές ώρες και γρήγορη βελτίωση. Στην Κρήτη νεφώσεις με τοπικές βροχές και καταιγίδες και από το απόγευμα βελτίωση. ΑΝΕΜΟΙ: Από βόρειες διευθύνσεις 6 με 7 μποφόρ με εξασθένηση το βράδυ. ΘΕΡΜΟΚΡΑΣΙΑ: Από 15 ως 22 βαθμούς Κελσίου.ΝΗΣΙΑ ΑΝΑΤΟΛΙΚΟΥ ΑΙΓΑΙΟΥ, ΔΩΔΕΚΑΝΗΣΑ ΚΑΙΡΟΣ: Στα βόρεια λίγες νεφώσεις. Στα νότια νεφώσεις με τοπικές βροχές και σποραδικές καταιγίδες και βαθμιαία βελτίωση. ΑΝΕΜΟΙ: Στα νότια βορειοδυτικοί 3 με 5 και βαθμιαία 6 μποφόρ. Στα βόρεια βορειοανατολικοί 6 με 7 μποφόρ που βαθμιαία θα στραφούν σε βόρειους και θα εξασθενήσουν. ΘΕΡΜΟΚΡΑΣΙΑ: Από 15 ως 22 βαθμούς Κελσίου.ΑΤΤΙΚΗ ΚΑΙΡΟΣ: Γενικά αίθριος. Λίγες πρόσκαιρες νεφώσεις τις πρωινές ώρες στα βόρεια και ανατολικά. ΑΝΕΜΟΙ: Βόρειοι βορειοανατολικοί 4 με 6 και στα ανατολικά τοπικά 7 μποφόρ με εξασθένηση από το απόγευμα.ΘΕΡΜΟΚΡΑΣΙΑ: Από 11 ως 22 βαθμούς Κελσίου.ΘΕΣΣΑΛΟΝΙΚΗ ΚΑΙΡΟΣ: Γενικά αίθριος. Πρόσκαιρες νεφώσεις τις μεσημβρινές και απογευματινές ώρες.ΑΝΕΜΟΙ: Μεταβλητοί 3 με 4 μποφόρ και βαθμιαία νοτιοανατολικοί με την ίδια ένταση. ΘΕΡΜΟΚΡΑΣΙΑ: Από 13 ως 23 βαθμούς Κελσίου.\nΕΠΟΜΕΝΟ ΑΡΘΡΟ Αιματηρό επεισόδιο με θύμα 39χρονο - Βγήκαν ρόπαλα και μαχαίρια


Του έκαναν καινούργιο το Cayenne του Μάκη!\nαπό dimitris7 Την / Το Παρ 07 Δεκ 2012, 16:56\nΤο παιδί του λαού με το Cayenne και το σπίτι στην Εκάλη είχε περιπέτειες σήμερα το πρωί! Σε πλήρη εξέλιξη βρίσκεται η αστυνομική επιχείρηση στη Βόρεια Αττική και συγκεκριμένα στις περιοχές του Κρυονερίου και του Αγίου Στεφάνου, προκειμένου να εντοπιστούν οι τέσσερις αδίστακτοι ληστές, οι οποίοι τα ξημερώματα, έπειτα από ληστεία σπιτιού στη Νέα Ερυθραία, έκλεψαν το Ι.Χ. του Μάκη Τριανταφυλλόπουλου.\nΣύμφωνα με την αστυνομία, ενδεχομένως να πρόκειται για μία πολύ καλά οργανωμένη σπείρα αλλοδαπών κακοποιών, πιθανώς αλβανικής καταγωγής, η οποία «δραστηριοποιείται» στα βόρεια προάστια και «κουβαλάει» βαρύ οπλισμό\nΞημερώματα Παρασκευής, λίγο μετά τις 3.00. Τέσσερις ληστές, ένοπλοι, φορώντας κουκούλες και αλεξίσφαιρα γιλέκα, εισέρχονται σε μονοκατοικία στην οδό Παπαναστασίου 41 στη Νέα Ερυθραία. Εντός του σπιτιού βρίσκονταν ο ιδιοκτήτης, βιοτέχνης στο επάγγελμα, η σύζυγός του και το παιδί τους. Οι ληστές έγιναν αντιληπτοί, αλλά κατά τη διαφυγή τους πρόλαβαν να αρπάξουν μία τσάντα που περιείχε 1.700 ευρώ.\nΤο όχημα έπεσε μέσα σ’ ένα ρέμα και αυτή τη στιγμή βρίσκονται ισχυρές δυνάμεις της Αστυνομίας. Το αυτοκίνητο έχει στο πίσω μέρος σημάδια από σφαίρες που έπεφταν «βροχή». Η αστυνομία κατά την έρευνα στο εσωτερικό του αυτοκινήτου βρήκε ένα πιστόλι τύπου «τοκάρεφ» 9 mm και τρεις χειροβομβίδες, χωρίς πυροκροτητή.\nΤρέχει η αστυνομία για τον τίποτα..η μήπως του κάνανε διαφήμιση..\nΑπ: Του έκαναν καινούργιο το Cayenne του Μάκη!\nαπό magakos Την / Το Σαβ 08 Δεκ 2012, 00:39\nΝαι ο φτωχούλης.....Θα εξυπηρετείται με το μετρό πλέον\nΗ τρέχουσα ημερομηνία/ώρα είναι Τρι 13 Νοε 2018, 21:06


How to Dress for an Evening Wedding Reception - gamosgamos.gr\n- Επιλέξτε βραδυνα ρούχα για μια βραδινή δεξίωση.\nΟι περισσότερες βραδυνές δεξιώσεις είναι κομψές και εκλεπτυσμένες και το βραδυνό ένδυμα είναι ότι πιο κατάλληλο για αυτά τα γεγονότα. Ωστόσο να έχετε ελέγξει τι λέει η πρόσκληση, σε περίπτωση που έχει γίνει σαφές το ένδυμα. Πάντα να επιβεβαιώνετε για το τι επιθυμεί η νύφη!\n- Εάν δεν μπορείτε να αλλάξετε μεταξύ του χρόνου της τελετής και της δεξίωσης, να βρείτε τρόπους για τη μετατροπή αυτού που φορούσατε στην τελετή σε βραδυνό ένδυμα για τη δεξίωση.\nΓια παράδειγμα, φορέσατε ένα κομψό casual ντύσιμο που μπορεί να διασχίσει μεταξύ ημέρας και νύχτας. Πολλά ρούχα γραφείου μπορούν να το κάνουν αυτό, απλά κ μόνο επειδή είναι κομψά!\nΆλλοι τρόποι για να βελτιωθεί η εμφάνιση ενός ημερήσιου ενδύματος σε βραδυνό είναι οι εξής:\nΠροσθέστε ένα σάλι ή πασμίνα για να φωτίζει μέχρι το φόρεμά σας.\nΈνα φανταχτερό σακάκι μπορεί να βοηθήσει στην αναβάθμιση ενός απλού φορέματος.\nΠροσθέστε περισσότερα κοσμήματα .\nΠροσθέστε μια ζώνη ή άλλα αξεσουάρ.\nΠροσθέστε αξεσουάρ για τα μαλλιά.\n- Φορέστε βραδυνά ρούχα για την τελετή.\nΜπορεί να αισθάνεστε λίγο αμήχανα, μπορεί να είναι δύσκολο να φορέσετε βραδυνό ενδυμα στην τελετή καθώς λίγοι καλεσμένοι θα το τολμήσουν. Όμως θα γλιτώσετε όλη την ταλαιπωρία της αλλαγής των ρούχων.\nΑπλά αποφύγετε να φορέσετε κάτι πολύ έντονο, επιλέξτε κομψά βραδινά φορέματα που δεν είναι κραυγαλέα στολισμένα!


petros | 4Troxoi Forum\nΗλ. Μηχανικός - Η/Υ, Αυτοκίνητο, Ιστορία\npetros Unfollow Follow\nLatest posts made by petros\nRE: TΙΣ ΟΙΔΕΝ?... [#5]\nΤο πρόβλημα είναι ότι μου λείπουν καμιά 70αριά κιλά και μάλλον θα τσακιστώ στο πλακάκι.\nRE: Πρόεδρος του Ιραν: Το Ολοκαύτωμα είναι ένας μύθος.\nΧμμμ... η ελάχιστη μειονότητα των Ισραηλινών επιθυμούν την εισβολή;;;\nΕπίσης χμμμ... ΟΛΟΙ οι Άραβες ορκίζονται στο θάνατο του Ισραήλ.\nΚάνε ένα reality check Νικόλα.\nΕκτός του ότι αναπαράγεις αυτό που κατηγορείς (αντικαθιστώντας την συλλήβδην καταδίκη των Ισραηλιτών με τη συλλήβδην καταδίκη των Αράβων), η αλήθεια είναι κομματάκι διαφορετική.\nΓια παράδειγμα η εισβολή στο Λίβανο και τα εκεί εγκλήματα του ισραηλινού στρατού όχι μόνο είχαν τη στήριξη των πολιτών του Ισραήλ, αλλά η κυβέρνηση κόντεψε να πέσει επειδή οι επιχειρήσεις ήταν 'μαλακές'.\nΠάω να πηδήξω από το μπαλκόνι...\nΤο πρόβλημα αγαπητοί είναι ακριβώς το ανάποδο. Δηλαδή ότι ο πολιτικός, ΔΕΝ είναι πολιτικός. Ο πολιτικός ούτε χρειάζεται, ούτε πρέπει να είναι 'μάνατζερ'. Πρέπει να επιλέγει σωστούς μάνατζερ, αλλά ο ίδιος επ ουδενί δεν πρέπει να σκέφτεται σαν μάνατζερ.\nΟ πολιτικός πρέπει να εχει όραμα και ιδέες και την ικανότητα να τις μετουσιώνει σε πράξη μέσω των συνεργατών του. Εννοείται ότι με αυτό το όραμα θα πρέπει να εμπνέει (και όχι πειθαναγκάζει) τους ψηφοφόρους του.\nΤο πρόβλημα είναι ότι διοικούμαστε από ορκωτούς λογιστές και μάλιστα αδύναμους στα μαθηματικά...\nΔεν μπορω να καταλαβω ο ενας ειναι κουλος ,ο αλλος διαπλεκεται,η ταδε ειναι χαζη ξανθια....τι μενει περισσευμα για να ψηφισεις στις εκλογες....\nMένει, ό,τι μένει, αν τους αξιολογήσεις με πολιτικά (και όχι αισθητικά) κριτήρια.\nΑν του αρέσουν τα πιπίνια...\nΟ Αιγιαλείας μπλογκάρει!\nRE: Carspotting [#4]\nΆντε να τσιμεντώσει και τους άλλους αρχαιολογικούς χώρους με χριστιανικά εκμαυλιστήρια (μοναστήρια), να βγάζει τρελλά φραγκάκια.\nΓια να δούμε αν θα συνεχίσει η κατρακύλα.\nΠάντως του έχω περισσότερη εμπιστοσύνη από ό,τι του αποθανόντα...


Τι είναι ο αορτικός διαχωρισμός;\nΟ αορτικός διαχωρισμός είναι μια σοβαρή πάθηση στην οποία το εσωτερικό στρώμα της αορτής (το μεγαλύτερο αγγείο του σώματός μας που ξεκινά από την καρδιά), σχίζεται σε ένα ή περισσότερα σημεία. Αυτό έχει ως αποτέλεσμα ώσεις αίματος να περνούν μέσα από τις σχισμές, προκαλώντας την αποκόλληση (διαχωρισμό) του έσω και μέσου χιτώνα (στρώματος) της αορτής.\nΤι είναι η γιγαντοκυτταρική αρτηρίτιδα;\nΟνομάζεται επίσης και αρτηρίτιδα Takayasu, κροταφική αρτηρίτιδα.\nΗ γιγαντοκυτταρική αρτηρίτιδα περιλαμβάνει δύο ξεχωριστές διαταραχές, που και οι δύο προκαλούν σοβαρή φλεγμονή στις προσβεβλημένες αρτηρίες. Αν και οι δύο διαταραχές είναι σπάνιες, μπορούν να προκαλέσουν βλάβη στις αρτηρίες σας που διαρκούν χρόνια και μπορεί να οδηγήσουν σε σοβαρές συνέπειες.\nΗ οζώδης πολυαρτηρίτιδα (ΟΠ) είναι μια σπάνια πάθηση που προκύπτει από την αγγειίτιδα ή τη φλεγμονή των αιμοφόρων αγγείων. Παρουσιάζει ευρεία γκάμα συμπτωμάτων εξαιτίας της προσβολής πολλαπλών οργάνων διαφόρων συστημάτων. Οι περιοχές που επηρεάζονται συχνότερα από την ΟΠ περιλαμβάνουν τα νεύρα, την εντερική οδό, την καρδιά και τις αρθρώσεις. Η ΟΠ μπορεί επίσης να επηρεάσει τα αιμοφόρα αγγεία των νεφρών με αποτέλεσμα υψηλή αρτηριακή πίεση και έκπτωση της λειτουργία τους.\nΤι είναι το σύνδρομο παγίδευσης ιγνυακής αρτηρίας;\nΤο Σύνδρομο παγίδευσης ιγνυακής αρτηρίας (ΣΠΙΑ) είναι μια σπάνια αγγειακή νόσος που προσβάλει τα πόδια κάποιων νεαρών αθλητών. Στο ΣΠΙΑ οι μυς και οι τένοντες πίσω από το γόνατο είναι τοποθετημένοι έτσι ώστε να συμπιέζουν την ιγνυακή αρτηρία, την κύρια αρτηρία που διασχίζει το πόδι μας σ’ αυτή την ανατομική θέση (ιγνυακός βόθρος-δες σχήμα). Η συμπίεση της αρτηρίας περιορίζει τη ροή του αίματος προς την κνήμη και μπορεί να προκαλέσει ζημιά στο εσωτερικό της (ενδοθήλιο).\nΗ αορτή είναι η μεγαλύτερη αρτηρία του σώματός σας , και ο ρόλος της είναι να μεταφέρει οξυγονωμένο αίμα και θρεπτικά συστατικά σε όλο το σώμα. Στο ύψος του ομφαλού η κοιλιακή αορτή χωρίζεται στα δύο σχηματίζοντας τις λαγόνιες αρτηρίες που μεταφέρουν το αίμα στο κάθε πόδι.\nΚαρωτιδική νόσος (ΚΝ) ονομάζεται η στένωση ή η απόφραξη των καρωτιδικών αρτηριών. Η ΚΝ συνήθως παρουσιάζεται σε ηλικιωμένους ασθενείς. Μόνο το 1% των ασθενών ηλικίας 50-59 ετών εμφανίζει σοβαρού βαθμού στένωση των καρωτίδων, ενώ το ποσοστό αυτό είναι 10% για τις ηλικίες 80-89 ετών.\nΚαρωτίδες αρτηρίες ονομάζονται οι δύο αρτηρίες που ξεκινούν από την αορτή, διατρέχουν όλο το μήκος της πλάγιας τραχηλικής χώρας (μία σε κάθε πλευρά) και εισέρχονται στο κρανίο. Αποτελούν τις κύριες αρτηρίες αιμάτωσης του εγκεφάλου (μία για κάθε εγκεφαλικό ημισφαίριο).\nΗ αορτή είναι η μεγαλύτερη αρτηρία του σώματός σας. O ρόλος της είναι να μεταφέρει οξυγονωμένο αίμα σε όλο το σώμα. Αρχίζει από την καρδιά, διατρέχει το θώρακα (θωρακική αορτή) και την κοιλιά σας (κοιλιακή αορτή), και στο ύψος του ομφαλού χωρίζεται στα δύο σχηματίζοντας τις λαγόνιες αρτηρίες που μεταφέρουν το αίμα στο κάθε πόδι. Συνεπώς, η κοιλιακή αορτή εφοδιάζει με αίμα το κάτω μέρος του σώματος.\nΤι είναι το ανεύρυσμα θωρακικής αορτής;\nΗ αορτή είναι η μεγαλύτερη αρτηρία του σώματός σας και μεταφέρει αίμα από την καρδιά σε όλο το σώμα. Το τμήμα της αορτής που εντοπίζεται στο θώρακα ονομάζεται θωρακική αορτή, ενώ όταν αυτή περάσει στην κοιλιά, κοιλιακή αορτή. Όταν ένα αδύνατο σημείο του τοιχώματος της θωρακικής αορτής διατείνεται ή διογκώνεται περισσότερο από το 50% της διαμέτρου της, τότε ονομάζεται ανεύρυσμα θωρακικής αορτής (ΑΘΑ) (εικόνα 1).\nΤι είναι τα περιφερικά ανευρύσματα;\nΑνεύρυσμα ονομάζεται η διόγκωση ενός τμήματος της αρτηρίας κατά 50% της φυσιολογικής διαμέτρου. Η πλειονότητα των ανευρυσμάτων αφορά την αορτή, που είναι και το μεγαλύτερο αγγείο του σώματός σας και εξυπηρετεί τη μεταφορά αίματος από την καρδιά σας σε όλο το σώμα σας. Το τμήμα της αορτής που βρίσκεται στο θώρακα ονομάζεται θωρακική αορτή και όταν περάσει το διάφραγμα και φτάσει στην κοιλιά κοιλιακή αορτή.\nΤι είναι η αποφρακτική αρτηριακή νόσος άνω άκρων;\nΟ ρόλος τω αρτηριών σας είναι να μεταφέρουν αίμα πλούσιο σε οξυγόνο και θρεπτικές ουσίες από την καρδιά στο υπόλοιπο σώμα (εικόνα 1). Όταν μία από τις αρτηρίες μεταξύ του θώρακα και της άκρας χείρας σας, που είναι υπεύθυνες για την αιμάτωση του άνω άκρου, παρουσιάσει κάποιο κώλυμα, καταλήγει σε μειωμένη αιμάτωση και παροχή οξυγόνου στο χέρι. Η κατάσταση αυτή ονομάζεται αποφρακτική αρτηριακή νόσος των άνω άκρων.\nΤι είναι η μεσεντέριος ισχαιμία;\nΟ ρόλος των μεσεντέριων αρτηριών (κοιλιακή αρτηρία, άνω μεσεντέριος αρτηρία, κάτω μεσεντέριος αρτηρία και κλάδοι των έσω λαγονίων αρτηριών) είναι η παροχή αίματος στο λεπτό και παχύ έντερό σας. Όταν η ροή του αίματος στις μεσεντέριες αρτηρίες κωλύεται, οδηγεί σε πλημμελή οξυγόνωση και συνεπώς σε ισχαιμία του εντέρου. Η μεσεντέριος ισχαιμία συνήθως αφορά το λεπτό έντερο.


Κούμαν: «Θέλω να μείνω στην Μπαρτσελόνα, αλλά είναι στο χέρι του προέδρου» | in.gr\n15 Μαΐου 2021, 23:30\nΤην επιθυμία του να παραμείνει στην Μπαρτσελόνα εξέφρασε ο Ρόναλντ Κούμαν, όμως τόνισε ότι την απόφαση θα την πάρει ο διοικητικός ηγέτης των «μπλαουγκράνα», Ζοάν Λαπόρτα.\nΕπιπλέον, ο Ολλανδός τεχνικός σημείωσε πως η ισπανική ομάδα εχει βελτιωθεί αρκετά μέσα από τη δουλειά του.\n«Έχουμε μιλήσει με τον Λαπόρτα για την ομάδα, για τη σεζόν και για τα τελευταία αποτελέσματα. Θα συναντηθούμε ξανά στο τέλος της σεζόν, μπορώ και θέλω να συνεχίσω ως προπονητής εάν έχω την απόλυτη εμπιστοσύνη της ομάδας.\nΕίμαι χαρούμενος εδώ και θέλω να συνεχίσω, βλέπω πως υπάρχει χώρος για βελτίωση στην ομάδα και υπάρχει ο σωστός δρόμος για να πορευτούμε ενόψει της νέας σεζόν. Δεν θα μιλήσω ξανά για το μέλλον μου, αυτό θα αποφασιστεί μετά το τέλος της σεζόν. Η τελευταία κουβέντα θα έρθει από τον πρόεδρο της ομάδας. Είμαι πολύ ήρεμος σχετικά με αυτό το θέμα.\nΈχω αισθανθεί ότι έχω αδικηθεί τις τελευταίες δύο εβδομάδες. Εάν ακούσετε τα μίντια τις τελευταίες εβδομάδες, φαίνεται λες και έχουμε κάνει κακή δουλειά και δεν συμφωνώ με αυτό. Πρέπει να αναλύσουμε τα πάντα», ανέφερε χαρακτηριστικά ο Κούμαν.


Ενίσχυση του εξοπλισμού της Πυροσβεστικής Υπηρεσίας Σερρών με νέα σύγχρονα πυροσβεστικά οχήματα. - Ανεξάρτητος-νέα του ν. Σερρών Ενίσχυση του εξοπλισμού της Πυροσβεστικής Υπηρεσίας Σερρών με νέα σύγχρονα πυροσβεστικά οχήματα. - Ανεξάρτητος-νέα του ν. Σερρών\nBy ανεξάρτητος on 24 Οκτωβρίου 2014 Δεν επιτρέπεται σχολιασμός στο Ενίσχυση του εξοπλισμού της Πυροσβεστικής Υπηρεσίας Σερρών με νέα σύγχρονα πυροσβεστικά οχήματα.\nΣύμφωνα με την ενημέρωση από το γραφείο τυπου του Αναπληρωτή Υπουργού Εσωτερικών, τις επόμενες ημέρες το Αρχηγείο Πυροσβεστικού Σώματος θα παραδώσει προς χρήση στην Πυροσβεστική Υπηρεσία Σερρών τα παρακάτω οχήματα για την ανανέωση του στόλου των οχημάτων:\nΕνίσχυση του εξοπλισμού της Πυροσβεστικής Υπηρεσίας Σερρών με νέα σύγχρονα πυροσβεστικά οχήματα. added by ανεξάρτητος on 24 Οκτωβρίου 2014


Marialena's Moments: Με το βλέμμα στο άπειρο...\nAn-Lu 18 Αυγούστου 2009 - 3:47 μ.μ.\nΕμείς προσπαθούμε πιάσουμε κάτι σε καλοκαίρι στην Κασπία!\nMarialena 18 Αυγούστου 2009 - 6:10 μ.μ.\nΚαλώς τη καλή μου τη γοργόνα!\nΝαι, γυρίσαμε για την ώρα και έχουμε και άλλα πολλά ενδιαφέροντα να σας δείξουμε στο μέλλον από τις περιπλανήσεις και περιηγήσεις μας στα πέριξ.\nΜια γοργόνα στη Κασπία θα μας διηγηθείς στο τέλος προβλέπω από τις καλοκαιρινές σου διακοπές! Νομίζω πως θα έχει ενδιαφέρον...\nΠολλά φιλιά και από μένα κοριτσάκι μου γλυκό!


Νοεμβρίου 18, 2014 ~ S for Summer\tS For Summer\nΉταν γύρω στις πέντε. Σηκώθηκε τρέμοντας από το κρεβάτι. Τι ήταν αυτό; Άρχισε να στέλνει στα τυφλά μηνύματα. Ένας φίλος της απάντησε «Ήταν σύντομος και έντονος, ή λάθος κατάλαβα;»… Σκέψεις ταξίδευαν το μυαλό της. Φόβος. Ήταν άραγε τόσο δειλή; Που σε μια κίνηση της γης εκείνη την έχανε κάτω από τα πόδια της; Στην αρχή ήπιε μερικά ποτήρια νερό. Μετά έφτιαξε κάτι να φάει. Αναζητούσε παρέα… Στο διαδίκτυο πολλές οι σχετικές αναρτήσεις. Η πόλη, ξημερώματα Τρίτης, ήταν ακόμη ξύπνια.Άραγε πόσα σύντομα και έντονα βιώνουν οι άνθρωποι καθημερινά; Που τους συνταράσσουν και τους βάζουν σε διαδικασία ενδοσκόπησης; Εικόνες από την εκπαίδευση για προφύλαξη από σεισμό που τους έκαναν στο σχολείο έτρεχαν στο νου της, και άλλες πολλές από φυσικές καταστροφές. Η αλήθεια μπλέκονταν με την φαντασία. Έστριψε ένα τσιγάρο. Τώρα όλα θα ήταν καλύτερα. Άραγε θα είχε μετασεισμούς; Κοίταξε και είδε ότι και δυο μέρες πριν έγινε και…\nΔείτε την αρχική δημοσίευση 226 επιπλέον λέξεις\tΚοινοποίηση:TwitterFacebookPinterestTumblrΕκτύπωσηLinkedInEmailGoogleΚάνε Like στο:Μου αρέσει! Φόρτωση...\n< Previous Λίστες.Next > Ο Πεντάλογος του Φθινοπώρου\tLet me hear your voice! Η γνώμη σου Εδώ έχει αξία! Ακύρωση απάντησης\tΓράψτε το σχόλια σας εδώ....


TRANSFORMERS 4: ΕΠΟΧΗ ΑΦΑΝΙΣΜΟΥ | FreeCinema\nTRANSFORMERS 4: ΕΠΟΧΗ ΑΦΑΝΙΣΜΟΥ (2014)\nΚΑΣΤ: Μαρκ Γουόλμπεργκ, Στάνλεϊ Τούτσι, Κέλσι Γκράμερ, Νίκολα Πελτς, Τζακ Ρέινορ\nΘέλεις, δηλαδή, να μου πεις ότι περιμένεις να διαβάσεις κριτική για να δεις αν το «Transformers 4» είναι «καλή» ταινία; Εννοείται ότι δεν είναι «καλή», αν τη δεις με κριτήρια ουσιαστικής κριτικής ή αν περιμένεις να «σου πει κάτι». Άσχετο που θα διαβάσουμε κάτι κείμενα με ιδεολογικές «ερμηνείες» και θα τραβάμε όλοι μαζί τα μαλλιά μας. Δεν περιμένεις από μια ταινία franchise σαν το «Transformers» να είναι «καλή» και, φυσικά, αν έχεις πάει μερικές φορές στη ζωή σου σινεμά, δεν περιμένεις από το Μάικλ Μπέι να γυρίσει μια τέτοια ταινία.\nΑυτά που περιμένεις να μάθεις ή ν’ απαντηθούν είναι τα εξής: Είναι εντυπωσιακά τα robots; Έχει θεαματικές σκηνές δράσης; Γίνεται ο κακός χαμός από τα εφέ; Είναι πετυχημένο το 3D; Σε όλα αυτά λέμε… «ναι»! Μπορεί να χαρακτηρίσεις το Μάικλ Μπέι με τα χειρότερα επίθετα και να πέσεις μέσα. Η αλήθεια όμως είναι, αν θέλεις να είσαι έστω και στον ελάχιστο βαθμό ακριβοδίκαιος, ότι όταν βάζει ένα στόχο, είναι πολύ συγκεκριμένος και φέρνει ακριβώς το αποτέλεσμα που θέλει. Όχι απλώς στο 100%, αλλά στη συγκεκριμένη περίπτωση στο… 165%, όσα και τα λεπτά της χορταστικής – μέχρις σκασμού – ταινίας.\nΤο franchise των «Transformers» είναι το απόλυτο κινηματογραφικό προϊόν. Εμπνευσμένο από transforming toys, με συμπαραγωγό εταιρεία παιχνιδιών, τη Hasbro, με λυσσασμένο product placement, σου θυμίζει συνέχεια ότι φτιάχτηκε μόνο και μόνο για να εντυπωσιάσει και να πουλήσει. Εισιτήρια, παιχνίδια και ό,τι άλλο διαφημίζεται στην οθόνη, από τα εσώρουχα Victoria’s Secret, μέχρι τα γυαλιά του Tom Ford. Όλα αυτά πακεταρισμένα σε ασταμάτητο action, τόσο πυκνό και συμπαγές, που καταντά… προβληματικό. Κι αυτό είναι το μεγαλύτερο λάθος του Μπέι.\nΑν πιάσεις την ταινία στα τεχνικά της στοιχεία, είναι παντού άψογη. Οι κομπιουτεράδες της ILM έχουν δημιουργήσει εξωπραγματικά εφέ, πολύ δύσκολα να φτιαχτούν, αφού υπάρχει διαρκής κίνηση παντού, ενώ τα robots – αυτοκίνητα έχουν πιο εκφραστικά «πρόσωπα» από ποτέ – σε αρκετές σκηνές, πιο εκφραστικά και από τους ηθοποιούς! Σε πιάνει ζαλάδα αν σκεφτείς πόσο πολλή δουλειά χρειάστηκε για να σχεδιαστούν όλα αυτά. Transformers, διαστημόπλοια, δεινόσαυροι (ναι, έχει κι απ’ αυτούς), κτίρια που καταρρέουν, αυτοκίνητα, καράβια και ό,τι άλλο μεταλλικό φανταστείς, να ανεβαίνει στον ουρανό τραβηγμένο από ένα διαστημόπλοιο – μαγνήτη (στην πιο θεαματική σκηνή της ταινίας) και να εκτοξεύεται πάλι στους πρωταγωνιστές. Το κακό είναι ότι δε χρειάζεται να κάνεις την παραμικρή σκέψη για να σε πιάσει ζαλάδα. Έχει φροντίσει ο Μπέι γι’ αυτό, με τις παραφορτωμένες σκηνές του, που δίνουν την εντύπωση ότι ένα πράγμα να έμπαινε ακόμη, θα έσκαγε η οθόνη. Δεν έχει δώσει ποτέ στο παρελθόν δείγματα μετρημένου σκηνοθέτη, όμως, εδώ το έχει παρακάνει. Πλάνο προς πλάνο, κάδρο προς κάδρο, η ταινία είναι μια συσσώρευση κινηματογραφικής τεχνολογίας που στο τέλος δίνει την αίσθηση του σκέτου σαματά.\nΈνα πράγμα είναι βέβαιο, πάντως. Τα 2,6 δισεκατομμύρια δολάρια κέρδη του franchise θα γίνουν αρκετά περισσότερα και η πέμπτη ταινία έχει ήδη προγραμματιστεί. Με την αλλαγή φρουράς στο καστ και το πέρασμα του Μαρκ Γουόλμπεργκ στον πρωταγωνιστικό ρόλο – αντίο, Σάια ΛαΜπαφ! – η σειρά παίρνει έναν, ας πούμε, πιο «ενήλικο» χαρακτήρα και τη δυνατότητα συνέχισης για μερικά ακόμη επεισόδια. Όσο η τεχνολογία εξελίσσεται και υπάρχουν διαθέσιμα εντυπωσιακά locations, δεν υπάρχει κανείς λόγος να μη γυρίζονται περισσότερα «Transformers».\nΣε αυτή την περίπτωση, το εξωτικό χρώμα δίνει η Κίνα, αφού ένα μεγάλο μέρος της ταινίας και το σημαντικότερο κομμάτι του action διαδραματίζεται στο Χονγκ Κονγκ. Εκεί τα καλά Autobots θα αντιμετωπίσουν τη νέα γενιά των Decepticons, που βασίζεται στη «μετενσάρκωση» του Megatron, αλλά αυτή τη φορά φτιαγμένα από ανθρώπινα χέρια. Βάλε μέσα στο παιχνίδι έναν αποτυχημένο αλλά ιδεολόγο εφευρέτη, την έφηβη κόρη του (με hot pants, κλασικά) και τον ραλίστα γκόμενό της, μυστικές υπηρεσίες, έναν μεγαλοεπιχειρηματία με στόχο το κέρδος και εξωγήινα Transformers και καταλαβαίνεις ότι από ένα σημείο και μετά είναι δύσκολο να ξεχωρίσεις ποιος παλεύει εναντίον ποιου.\nΠροφανώς και ο Μάικλ Μπέι δεν είναι Κιούμπρικ (έστω κι αν στην πρώτη σκηνή της ταινίας πάει πίσω στο χρόνο για να μας εξηγήσει πώς εξαφανίστηκαν οι δεινόσαυροι), αλλά τη δουλειά του την έκανε. Τα εφέ είναι εντυπωσιακά, το Χονγκ Κονγκ πολύ ωραία γυρισμένο, ειδικά στις σκηνές των φτηνών πολυκατοικιών, το slow motion μπόλικο και οι ατάκες… όσο φαντάζεσαι ανόητες. Δεν μπορείς να πεις ότι δεν ξέρεις τι θα δεις. Είναι δικό σου και μόνο θέμα αν θέλεις να το δεις.\nΑν ανήκεις στην κατηγορία «Νουρί Μπιλγκέ Τζεϊλάν και ξερό ψωμί», τζάμπα κάνεις την ερώτηση. Εσύ και οι φανατικοί θεατές των «Transformers» βρίσκεστε σε δύο διαφορετικούς πλανήτες. Αν ανήκεις στη δεύτερη κατηγορία, ακόμη κι εσύ μπορεί να μπουχτίσεις από το πολύ θέαμα. Νηστικός, όμως, δε θα φύγεις από την αίθουσα. Το 3D είναι ικανοποιητικό, αλλά σχεδόν δεν θα το νοιώσεις όταν αρχίσει… να χάνει η μάνα το παιδί. Οι ωτασπίδες θα ήταν μια καλύτερη ιδέα…\nTAGS: 3D, Sequel, Transformers, Transformers: Age of Extinction, UIP, Κέλσι Γκράμερ, Μάικλ Μπέι, Μαρκ Γουόλμπεργκ, Νίκολα Πελτς, Στάνλεϊ Τούτσι, Τζακ Ρέινορ\nΕίναι αυτά τα εξωγήινα ρομποτοκάτι που γίνονται κι αμάξια και τα κυνηγάνε κάτι κακοί γήινοι που συνεταιρίζονται με άλλους, κακούς εξωγήινους και μετά… τα σπάνε για δύο ώρες non-stop. Όταν πάνε Κίνα, υγράθηκα! Δεν άκουγα μετά την ταινία, αλλά ΟΚ, γαμώ.


Evia Top: Μία νέα εισαγωγή χθες στην κλινική covid-45χρονος από τη Χαλκίδα\nΜία νέα εισαγωγή χθες στην κλινική covid-45χρονος από τη Χαλκίδα\nΜία νέα εισαγωγή έγινε χθες στην κλινική ήπιας νοσηλείας του Νοσοκομείου Χαλκίδας. Πρόκειται για έναν άντρα 45 ετών από τη Χαλκίδα. Κανείς ασθενής δεν έλαβε χθες εξιτήριο και αυτή τη στιγμή στην κλινική ήπιας νοσηλείας νοσηλεύονται δύο ασθενείς και μένουν 58 κλίνες κενές.\nΣτη ΜΕΘ covid έγινε μία διασωλήνωση, ασθενή που νοσηλευόταν στην κλινική ήπιας νοσηλείας και επιδεινώθηκε η κατάστασή του. Αυτή τη στιγμή στην ΜΕΘ covid νοσηλεύονται τρεις ασθενείς και μένουν εννέα κλίνες κενές.


Ηλεκτρολόγος Νέα Ιωνία τηλ. 6942955624 - Hlektro-sos24\nΚαλέστε ηλεκτρολόγο στη Νέα Ιωνία για κάθε Ηλεκτρολογική Εργασία.\nΚαλώντας έναν ηλεκτρολόγο στη Νέα Ιωνία επιτυγχάνεται ταχύτητα στην εξυπηρέτησή σας. Η εταιρεία μας διαθέτει ηλεκτρολόγους για όλες τις περιοχές της Αττικής. Εάν ενδιαφέρεστε για έναν ηλεκτρολόγο στη Νέα Ιωνία τηλεφωνήστε μας και άμεσα ο πιστοποιημένος αδειούχος συνεργάτης μας θα είναι στον χώρο σας για να λύσει οποιαδήποτε ηλεκτρολογική βλάβη. Η πολυετή εμπειρία των ηλεκτρολόγων μας άνω των 25 ετών σας εγγυάται το καλύτερο δυνατό αποτέλεσμα.\nΗλεκτρολόγος Νέα Ιωνία τιμές\nΠως μπορώ να καλέσω ηλεκτρολόγο στη Νέα Ιωνία;\nΗλεκτρολόγος Νέα Ιωνία όλο το 24ωρο


Εργαζόμενους από νότια Ευρώπη ψάχνει η Γερμανία | Η ΚΑΘΗΜΕΡΙΝΗ\nΗ Γερμανία αναζητεί εξειδικευμένο εργατικό δυναμικό στις χώρες του ευρωπαϊκού Νότου. Η γερμανική οικονομία ανθεί, ταυτόχρονα όμως εμφανίζει -λόγω της γήρανσης του πληθυσμού- αισθητές ελλείψεις σε εξειδικευμένο εργατικό και επιστημονικό προσωπικό. Πουθενά αλλού αυτές οι ελλείψεις δεν γίνονται πιο φανερές από ό,τι στους μηχανικούς. Αυτή τη στιγμή η ζήτηση υπολείπεται της προσφοράς κατά 62.000 και η τάση είναι αυξητική. Λείπουν προπάντων μηχανολόγοι, ηλεκτρολόγοι και πολιτικοί μηχανικοί στα κάστρα της γερμανικής εξαγωγικής βιομηχανίας. Στη Βάδη-Βυρτεμβέργη, τη Βαυαρία και τη Ρηνανία-Βεστφαλία. Σύμφωνα με τα στοιχεία του Συνδέσμου Γερμανών Μηχανικών (VDI), μέσα στην επόμενη δεκαετία οι ελλείψεις θα φθάσουν τις 200.000.\nΣτις 22 Ιουνίου η κυβέρνηση της κ. Μέρκελ υιοθέτησε ένα σχέδιο για να αντιμετωπίσει αυτό το πρόβλημα, το οποίο έχει πρώτο στόχο την καλύτερη προώθηση και εκμετάλλευση του εγχώριου δυναμικού. Η κυβέρνηση αποφάσισε όμως ότι το σχέδιο θα πρέπει να συμπληρωθεί επειγόντως και με εξειδικευμένη μετανάστευση από το εξωτερικό.\nΣύμφωνα με τον VDI, στη Γερμανία υπάρχουν σήμερα 1.450.000 μηχανικοί, και 800.000 απασχολούνται σε θέσεις αυτής της ειδικότητας. Την επόμενη δεκαετία όμως αρχίζουν να συνταξιοδοτούνται οι baby-boomers και μαζί τους 450.000 μηχανικοί. Αυτό σημαίνει ότι πρέπει να αντικαθίστανται τουλάχιστον 45.000 τον χρόνο, τα γερμανικά πανεπιστήμια βγάζουν όμως μόνο 37.000. Τα κενά είναι προφανή και αναμένεται να πολλαπλασιαστούν αν σκεφτεί κανείς ότι η Γερμανία έχει αποφασίσει να επενδύει το 3% του ΑΕΠ ετησίως στην έρευνα (R&D). Η ομοσπονδιακή Υπηρεσία Εργασίας πιστεύει ότι ο μόνος τρόπος να καλυφθούν τα κενά και οι ελλείψεις στη γερμανική αγορά εργασίας είναι οι ξένοι εξειδικευμένοι εργαζόμενοι, κατά προτίμηση από ευρωπαϊκές χώρες, ώστε να μην υπάρχει πρόβλημα ένταξης στη γερμανική κοινωνία. Γίνεται εντατική προσπάθεια για την προσέλκυση εξειδικευμένου προσωπικού από την Ισπανία, την Πορτογαλία και την Ελλάδα, χώρες όπου σημειώνεται υψηλή ανεργία επιστημόνων.\n«Στην Ισπανία υπάρχει μεγάλο δυναμικό. Χιλιάδες μηχανικοί, ανάμεσά τους και ειδικοί στην πληροφορική, είναι άνεργοι», δήλωσε στη Welt η Μόνικα Φαρνχάγκεν, διευθύντρια της Κεντρικής Υπηρεσίας Προώθησης Ξένου Εξειδικευμένου Δυναμικού (ZAV). Δεκαεπτά χιλιάδες Ισπανοί έχουν εκδηλώσει ενδιαφέρον για εργασία στη Γερμανία, ενώ η ZAV αναζητεί ενδιαφερομένους και στην Πορτογαλία, κυρίως νοσηλευτικό προσωπικό, αλλά και στην Ελλάδα. Κατά την κ. Φαρνχάγκεν, η Γερμανία έχει ιδιαίτερο ενδιαφέρον για τους Ελληνες γιατρούς. Μηχανικοί, γιατροί, μαθηματικοί, επαγγέλματα πληροφορικής, νοσηλευτές και εξειδικευμένοι εργάτες είναι τα πεδία όπου η γερμανική αγορά εργασίας εμφανίζει τη μεγαλύτερη ζήτηση.\nΤο μεγαλύτερο εμπόδιο για την προσέλκυση εργαζομένων από το εξωτερικό είναι πάντως η γλώσσα, πολύ λίγοι από τους πιθανούς ενδιαφερομένους γνωρίζουν γερμανικά.\nΕργαζόμενους από τη Νότια Ευρώπη αναζητεί η Γερμανία